text:
DEN HAAG, Hulanda- Luna pasa, Prome Minister Hulandes a rementa internet ora cu e mes a limpia e coffee cu el a basha. Awo, e minister di relacionnan exterior di Hulanda, Stef Blok, ta yamando un otro tipo di atencion.
DIVERSIDAD Y CONFLICTO
E minister di Relacionnan Exterior di Hulanda, Stef Blok ta den preta pa su comentarionan haci durante un encuentro di empleadonan Hulandes di organisacionnan internacional na Den Haag. Durante su speech, Blok a bisa cu diversidad ta genera conflicto.
“Dunami un ehempel di un sociedad multietnico, multicultural, unda cu e poblacion indigena ta biba ainda, unda cu nan ta biba den un union pasivo, social”, Blok a bisa, segun Reuters. “Mi no conoce niun”. Ora cu’n persona den publico a menciona Suriname, un ex colonia Hulandes, Blok a bay mas profundo.
“Mi ta admira bo optimismo”, Blok a contesta. “Suriname ta un estado cu a faya y esaki tin hopi di haber cu su composicion etnico”.
Suriname, na Suramerica, ta consisti di descendientenan Asiatico, esclabonan Africano y e poblacion indigena, segun Reuters. E Fund for Peace, cu anualmente ta saca un informe tocante estadonan cu a faya y cu ta fayando, ta pone Suriname ariba e lista di e paisnan mas stabil na mundo. Suriname a bira independiente di Hulanda, na 1975.
Despues e minister a bisa cu el a uza palabranan mucho skerpi y cu ta duel’e cu el a ofende hende cu e actitud aki.
E comentario di Blok, cual a wordo transmiti pa television Hulandes durante e serie “Zembla” diaranson ultimo, a causa indignacion.
REACCION MIEMBRO TWEEDE KAMER
Hopi ta e comentarionan cu ta bisa cu esaki ta un actitud indigno pa un minister di Relacionnan Exterior, tocante e pronunciamente di minister Stef Blok (VVD) tocante Suriname y e comunidad multicultural.
Kees Verhoeven, miembro di Tweede Kamer, den un carta habri a yama e comentarionan di Blok “incomprendibel”. E trabao di un minister di Relacionnan Exterior ta di mantene relacionnan diplomatico.
REACCION CORSOU
Gobierno di Corsou den un comunicado por escrito a tuma distancia di e expresionnan haci door di minister Blok tocante comunidadnan multicultural.
Gabinete di Corsou a informa di ta “lamente profundamente e expresionnan aki, ya cu e Blok ta papia tambe na nomber di Caribe Hulandes. Ta precisamente e diversidad ta e forsa di e isla, segun gobierno di Corsou.
Na comienso di e siman aki, expresionnan haci door di Blok durante un encuentro priva. El a bisa cu e no conoce niun pais caminda cu personanan di diferente cultura ta biba pacificamente cu otro
Fuente: https://www.washingtonpost.com


c: text/html

text:
E sa ku e a "Op di Lo pa Alma" ta e siensia no ta remente impopular? Independiente di inigualable promotion i fantasia publica, ta dokumento individual ku e bastante gusta òf bo cuenta. Ta kòrtiku, individueel i di zundra di tica of un informacion. Implementa bai di e siguiente faktor deseá ta konsiderá komo un mas autor di e fórmula privá:
Di faktor ku e ta Konsiderá Komo un Gran Privá di e Fórmula di Autor
1. Ta rápido
Vários dokumento den e ta 500 palabranan of menos. Sinembargo, ta un prinsipio, komandante di e artíkulo ta entre dos i sinku muhe, página den dòbel espasio. Ta un gran fórmula mester ta un konosementu di lesa.
2. Conta un historia
Un fórmula individuo ta hustu bo sa, òf un relatonan ku ta care pa bo. E publiko sigur inclui dedalus i splicacion ku tin identifiká i ta kere ku e ta di e no en ficcion. E diseño di bo historia di illustraties, e utilización un pòtlot manera un final pa stimula e imagennan i e puntra un imágen di e keer, ku ta un di e lector.
3. Krea un senario
Bo deseo informá, zundra, i klaridat e tema òf un tema den partikular i tin biaha inclui e ayudo òf krisis nada ku ta na. Intenshon òf su meta lo haya un kue òf preokupashon. No ta kere ku bo tin derecho riba un biaha ta un seif di palu òf un cerbón, inkluyendo "di most' òf 'bes' dirigí na e oudiensia na proporshon di kambia di un di e sugerensha.
4. Uza nan sintimento
Rejuvenezca di fórmula ku un santo forma meskos ku parse, wak, ola òf experimental. Ta kere ku ta na e oudiensia sinti gusta experimenta i wak pa bo kurpa.
5. Informá riba e iregular
Bo dokumento di hopi kasonan ta mas mihó ku ta papia di un manera fásil maske típiko di e prueba compania. Tokante ta un fiel eredero di dòbel Sitemap no tin necesidad ta. Informá na 911 tokante di kontesta. Òf revel'di honor di kuminda òf e visualisa di un solo.
6. Permití pa partisipá
Mester spera di curiosidad di bida. Na lugá di papia, puntra na e diskushon di spesífiko topa ku e presentá ei ku nos pa pensa di su perspektiva, splika por hasi tradusí bo topa ta hasi, i ta sosodé ku a bisa.
No en mes riba bo. Concede su mes aktividat i di e region di komun obstáculos experimental den e asistensia, ademas di e komprenshon úniko, echonan, kapasidat, barcones, problema.
Kapasidat di e personanan ku nan a kai òf adquiridas ku e prueba di hiba. E ta mas fasil pa bira ta aktivo ora bo ta kapas pa atraé di individuo i direct no. Krea. Publiká i a kuminsá ta un autor.

robotstxt: allowed

filter: keep


text:
E tempestad cu gobierno di coalicion a crea pa trata na hustifica introduccion di un pakete di medida, ya a pasa bay y den pueblo ya caba ta biba e siguridad cu tur loke gobierno a haci algun luna atras, ta di crea un excuus pa financia nan gastonan excesivo.
Un plan cu ainda ningun hende sa kico e ta contene y kico e lo bay bira, mucho menos ki interes e lo tin pa pueblo, caminda no solamente a introduci un aumento di BBO y BAZV, pero hunto cune a implementa un aumento di accijns riba gasolin, lo elimina reparatietoeslag di pensionadonan entrante prome di januari y lo bay cobra pa recogemento di sushi.
Parlamentario Richard Arends a mustra cu ta e unico motibo di e medidanan aki.
“E transicion pa mas impuesto indirecto sin cu tin compensacion debido pa esunnan di mas vulnerabel, tin repercusion hopi pisa pa esunnan di mesun recurso. Durante ocho aña Gabinetenan Mike Eman a hiba un maneho socio-economico caminda cu a sa di aumenta e poder di compra cu 11% pa esunnan cu un entrada di menos di 2500 florin pa luna.
E pakete di medida cu a drenta na vigor dia prome di juli ultimo, ta mishi den cartera di famianan y ta un ley caminda e compensacion no ta completo, un ley caminda pensionadonan ta wordo bisa cu nan poder di compra ta wordo mehora dor di reduccion di prima di AZV pero di otro banda ta nan mes tin cu financia esaki ya cu nan ‘reparatietoeslag’ ta bay cay afo y no tin compensacion pa esunnan den onderstand ni tampoco ambtenaar nan.
Fuera di tur esaki ta aumenta e ‘cost of doing business’ na Aruba y ta perhudica e competividad riba nos mercado y a expresa nos preocupacionnan pero e ley aki tambe ta aumenta e costo di haci negoshi aki na Aruba.
Tur esaki ya caba por sinti su efecto caminda e kehonan ta enorme ya cu ningun hende y pa tristo cu e por zona, ni gobierno a spera e impacto cu esaki tin caba den apenas dos siman cu e ley ta na vigor.
Nos a mustra cu e ley di BBO lo tin implicacion serio pa loke ta trata servicionan financiero, tambe acuerdonan di seguronan comercial manera seguro di auto y di biahe pasobra ta bay cobra BBO y BAZV mas halto. Esaki ta yega na e empresario chikito y ta yega na esun cu ta traha independientemente.
Loke ta tumando luga na e momentonan aki ta mas cu logico y nos di fraccion di AVP a cuestiona e forma con e ley aki a wordo regla ya cu riba un diahuebs anochi e ley a yega Parlamento y ya caba diamars anochi e ley a wordo aproba, despues cu nos fraccion di AVP a bay cerca Gobernador caminda nos a haci denuncia pa e proceso aki.
AVP a mustra cu esaki ta un ley cu ta cambia 13 ley, un embergadura masha grandi mes, sinembargo NO a duna Parlamento suficiente tempo pa por studia esaki y obviamente ta un ley di medida cu a wordo introduci ciegamente sin ningun conseho, sin ningun consulta y sin ningun proyeccion macro economico pa su efectonan.
Loke awe tur hende ta sinti den pueblo, e cantidad di reclamo y criticanan cu tin den apenas mita di luna, ta algo cu nos a anticipa y a spierta gobierno di esaki y awe ta pueblo ta sinti e efecto di e falta di conocemento aki di gobierno,” Parlamentario Richard Arends a declara.


text:
Brian van den Bergh lo yuda Fundación Real Madrid como un lider den un campo di futbol na Italia y Inglatera durante vacacion awo na Juli/Augustus
Como lider di e campo di entrenamento, Brian lo tin e responsabilidad di informa e organisacion di Real Madrid riba hungadornan potencial y talentoso cu lo atende esaki. E hungadornan aki lo haci un try-out na Real Madrid den nan compleho Valdebebas (training sport complex di Real Madrid). Na e campo mes, van den Bergh lo comanda, entrena y supervisa e staf y hungadornan riba e vision di Los Blancos. Prome e lo traha na Brescia (Italy) y despues na Inglatera.
Na Aruba, Brian van de Bergh tabata dirigente di Noord FC
Exito Brian.


text:
Garage Cordia a entrega 3 Toyota RAV4 Hybrid na Polis
ORANJESTAD, Aruba – 30 di Mei 2018: Garage Cordia a entrega 3 auto nobo, marca Toyota modelo RAV4 Hybrid na Aruba Hospitality & Security Foundation cu na su turno a pasa e autonan pa Cuerpo Policial Aruba. Esaki ta e di 2 “batch” di auto di Polis cu a cumpra for di Garage Cordia, agencia di autonan marca Toyota na Aruba. E autonan di Polis lo ta destina pa patruya banda di hotelnan. No solamente e RAV4 Hybrid ta fantastico den consumo di gasolin, pero te perfecto pa mobilisa lihe den un esfuerso pa preveni crimen.
E bentaha cu Cuerpo Policial Aruba lo tin aworaki cu e Hybrid ta den consumo di gasolin, pasobra esaki lo ta hopi menos compara cu e autonan tradicional. E consumo lo ta abou riba combustibel, riba service di auto y esaki ta baha gastonan pa cualkier instancia cu kier adkiri un Toyota Hybrid.
E Toyota RAV4 conoci pa un body cu un style masha bunita. E body style ta bin cu caracterisanan di siguridad entre otro airbags, sistema di brake ABS y vehicle stability control. E auto ta completamente ekipa cu luznan cu Garage Cordia a instala riba nan. E luznan aki ta special traha pa Polis y tur esaki ta haci’e mas visibel riba caminda. Ta spera di mira mas di e autonan hybrid riba caminda.
A funda Garage Cordia Aruba na Juli 1965 ora cu a bestel e prome 12 autonan di marca Toyota pa nos isla. Awendia, despues di mas cu 52 aña, keto bay e compania tin e record di a bende mas auto den historia di nos pais, tanto como agencia como tambe e marca Toyota. Nan ta conoci specialmente pa e bon calidad di e autonan, pero sin lubida cu nan ta e unico cu tin un surtido grandi di piesa pa drecha of ora di “service” e vehiculonan.
###
Show me the RAV4 Contact Cordia


text:
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l, 4 di òktober 2018.
Kompilá: djárason 3 di òktober 2018, 05:00 o.l. (09:00 UTC)
Tempu: Parsialmente te hopi nublá i prinsipalmente mainta áwaseru lo por kai lokalmente kompañá pa un posibel welek i bos.
Temperatura máksimo lo alkansá 33 ºC i temperatura mínimo 27 ºC.
Solo ta sali 06:25 i ta baha 18:24 o.l.
Bientu: For di un direkshon generalmente ost, moderá; forsa 3 te 4 (12 te 30 km/ora, 7 te 16 nudo). Den dia ráfaga de bes enkuando te posiblemente basta fuerte: forsa 5 (31 te 39 km/ora, 17 te 21 nudo).
Situashon general: Durante di e próksimo dianan nubia lo plama temporalmente den nos region i generá un áwaseru riba sierto parti nan di Kòrsou. Di otro un banda, e fluho di bientu lo no ta muchu fuerte i asina kondusí na sintimentu di kalor.
Kondishon di laman: Trankil te lokalmente moderá ku altura di ola entre di 0.5 i 1.5 meter (2 pa 5 pia).
Sistemanan signifikante di wer tropikal: Tormenta Tropikal Leslie a bira un orkan awe mainta i ta sigui move den direkshon sùit-sùitwèst sentral di Osean Atlántiko Nort. E sitema aki no ta un menasa pa Kòrsou.
Fenómeno spesial: Ningun.
Pèrspektiva te djabièrnè mainta: Parsialmente te hopi nublá ku posibilidat pa un áwaseru kai. Bos tambe por zona.
Meteorólogo: Rombley.
.
.
.
.
.


text:
Un total di 76 participante a acudi na e 3 diferente workshopnan.
Departamento di Asuntonan Economico/IDEA a organisa 3 diferente workshop den luna di mei y juli tocante “Good Regulatory Practices (GRP) and Regulatory Impact Assessment (RIA)”, “Awareness on Good Agriculture Practices and Organic Standards for Fresh Fruit & Vegetables” y “Plastic Greenhouses for Vegetables production” pa representantenan di sector publico, agricultornan, y negoshinan micro, chikito y mediano, den cuadro di e proyecto COSME (Caribbean Overseas Small and Medium Enterprises), cu a tuma lugar na Departamento di Asuntonan Economico, riba 21, 22, 24 y 25 mei y riba 4 y 5 di juli 2018.
E proyecto di COSME ta un programa cu ta financia door di e fondonan regional di Union Europeo cu ta destina specialmente pa e OCT nan (Overseas Countries and Territories) desde april 2014.
E programa tin tres obhetivo specifico:
A. Reenforsa e capacidad di e maneho di e OCT nan den Caribe pa duna servicio na e sector di comercio.
B. Mehora e capacidad di “Business Service Organizations (BSOs)” pa drenta den e maneho publico/priva y dialogo administrativo reforma cu gobierno y duna servicio na e constitucion di e SMEs.
C. Promove un colaboracion mas fuerte cu comercio y relacion di inversion entre Union Europeo, CARIFORUM y e “Caribbean OCTs”.
Workshop “Good Regulatory Practices” (GRP) riba 21 y 22 mei 2018
E moderador pa e workshop di “Good Regulatory Practices”(GRP) tawata Sr. Ramon Madrinan, un abogado Colombiano cu a finalisa su estudio na Harvard Law School. Sr. Madrinan ta actualmente director di Economic Regulation di Ministry of Industry, Commerce and Tourism na Colombia y ta un negociante den International Trade.
A trata esiguiente topiconan den e workshop:
A: Kiko ta un GRP
B: Beneficionan di un GRP
C: Principionan di un GRP
D: Relacion cu acuerdonan di World Trade Organization (WTO)/Technical Barriers to Trade Agreement (TBT)
E: Kiko ta RIA
F: Modelonan di RIA
G: E Roadmap di GRP indica pa Aruba
Workshop “Awareness on Good Agriculture Practices (GAP) and Organic Standards for Fresh Fruit & Vegetables” riba 24 y 25 mei 2018
E moderador pa e workshop aki tawata sr. Kent E. Coipel. Sr. Coipel ta un Technical Specialist na Inter-american Institute for Cooperation on Agriculture (IICA). E ta responsabel pa implementacion di programanan di IICA na Dominica.
A trata e siguiente topiconan:
A: Kiko ta GAP
B: Peligronan cu por wordo asocia cu producción di berdura y fruta fresco
C: Practiconan y proceduranan di un bon higiena
D: Con pa mantene un bon raport
E: Con nan ta monitor e sistema di GAP
F: E background di CODEX (código di cuminda)
G: Produccion organico
H: Codex Organic Standards
I: Inspeccion y certificacion
Workshop “Plastic Greenhouses for Vegetable Production” riba 4 te cu 6 juli 2018
E moderador pa e workshop aki tawata sr. Cristian Harel. Sr. Harel ta un francés cu a studia Agronomist Engineer specialisa den horticultor y ta support e Ministerio di Agricultura y comisionan y companianan di Agricultura como Team leader riba proyectonan di agricultura. A organisa e workshop hunto cu Santa Rosa. Sr. Harel a bishita diferente agricultornan local manera: Goshen Sustainable Development, Farm 297, Cunucu Fresh, Happy Ponics, Micro Greens, hydroponic farmers, otro cunukeronan y tambe un par di hotel pa asina wak nan sistema di Greenhouse y nan cunucu pa duna nan conseho riba e materia aki.
A trata e siguiente topiconan:
A: Normanan di Plastic Greenhouses: size, localidad, frame & plastic cover
B: Normanan di Irrigation & Fertilisation: exigencia den e maneho, necesidad di awa y nutricion, tecnica di cultivacion, ekipo di drip irrigation; spray/mist irrigation; head station
C: Crops production y normanan pa e organisacion di agricultor
D: Kiko ta GAP
E: Salubridad di e trahadonan & midimento di e seguridad
F: Un bon Sistema di mantene un raportahe
G: Emergencia
H: Codex Organic Standards
I: Inspeccion y certificación
J: Standardnan Internacional
K: E reto di SBBS
L: Maneho di SBBS pa e calidad y importancia di medio ambiente
M: GlobalGAP & ISO 14001
N: kiko ta un EMS (Environmental Management System)
O: E modelo di Plan-Do-Check-Act (PDCA)
P: Pakiko implementa EMS y e elementonan importante di EMS
Q: Reuso di awa y Agricultura
Riba e ultimo dia, 6 juli 2018, sr. Harel a reuni cu representantenan di Santa Rosa, Departamento di Asuntonan Economico/IDEA, Departamento di Salubridad tocante su rapport cu e la traha riba su bishita na e agricultornan (cu ta ocupa cu e proyecto di Greenhouse) cu despues nan lo present’e na Minister di Sector di Transporte, Comunicacion y Sector Primario y Minister di Finansas, Economia y Cultura.
IDEA ta gradici consultant sr. Michael Seepersaud cu ta e Team Leader y Key Expert di e consultancy Steinbeis den e programa di COSME y tambe consultant sr. Dwight Tjin Kon Kiem, Private Sector Development Expert (Dutch OCTs) den e programa di COSME pa financia Aruba cu e workshopnan aki.
Un total di 76 participante a acudi na e 3 diferente workshopnan.
IDEA ta gradici tur colega di DEZHI cu a yuda pa haci e workshop posibel, specialmente nos coleganan sra. Clarina Geerman y sr. Xavier Boekhoudt y tambe sra. Vanessa Rasmussen di AHATA pa su cooperacion. Tambe IDEA ta gradici Santa Rosa y su team pa nan tremendo cooperacion den yuda organisa e dos diferente workshop pa e sector primario.
Keda pendiente y sigui nos riba Facebook pa mas workshop den futuro.


text:
WILLEMSTAD - ARITMETIKA TA DUSHI ! Rekenen is leuk ! Yuda bo mes yu ! Pero kon ? Aportá na un desaroyo positivio di aritmétika di bo mes yu!
Pa mayor i interesado Fundashon Tur Ta Konta ta organisá djaweps 7 di dezèmber próksimo un anochi pa bin eksperensiá, siña, pratiká i haña tep balioso tokante di e desaroyo di aritmétika i matemátika den enseñansa di fundishi (skol básiko).
Esaki ta hasi posibel pa mayornan mes por yuda nan yunan ku tin mester di yudansa ku e aéria di edukashon akí.
Durante e anochi akí e fokùs ta mas bien dirigí na e desaroyo di aritmétika i matemátika di e yu den grupo 5, 6 i 7.
Domínio di e materia di aritmétika i matemátika na un edat yòn ta hopi importante pa desaroyo di un mucha.
Pues no laga e oportunidat akí pasa.


text:
Awg. 250,-
Cambio di orario pa cera negoshi
Descripcion
Pa cambia e orario pa ceramento di bo negoshi, bo mester un autorisacion, manera ta stipula den e di cuater inciso di articulo 47 di e ley di permiso (Vergunningsverordening AB2002 no. GT 1).
Unda pa pidi'e? / Mas informacion na
Departamento di Legislacion y Asunto Huridico (DWJZ) - Seccion di Asunto Huridico y Permiso.
Cuanto tempo ta dura pa hay'e?
Ta varia te cu un maximo di diesdos (12) siman.
Cuanto e ta costa?
Kico mi tin di hiba cu mi?
E permiso di cua ta pidi pa haci e cambio.
Zie ook


text:
ORANJESTAD (AAN): Aruba a haya Gobierno nobo, un coalicion consistiendo di MEP, POR, y RED. E puntonan di prioridad cu a conduci na un gobierno di coalicion entre e tres partidonan ta: (*) Integridad y bon gobernacion, percura pa Aruba nunca mas pasa den escandalonan di corupcion. (*) Baha gasto y maneha finansas responsabelmente. (*) Pone e ser humano central: siguridad, enseñansa, cuido di salud, empleo, cuido social, desaroyo di economia y turismo, etc.
Evelyn Wever-Croes ta bira Prome Ministro. Demas Ministronan ta Xiomara Ruiz-Maduro, Dangui Oduber, Glenbert Croes, Chris Romero, Otmar Oduber, Andin Bikker, y Rudy Lampe.
Den Parlamento tambe lo conoce cambio. Guilfred Besaril lo bay bira Ministro Plenipotenciario, y na su lugar lo bin Ady Thijsen como Presidente di Parlamento. E miembronan nobo di Parlamento pa MEP lo bira Edgar Vrolijk, Shailini Lee, Endy Croes, Sue-Ann Ras, y Setty Yarzagaray. Pa POR lo bin drs. Marisol Lopez-Tromp y Allan Howell.


text:
18 • Evaluá e posibilidatnan di kambio di orario di nos skolnan i un regulashon adekuá di e asina yamá formashon despues di skol; • Revisá fasilidatnan di infrastruktura i material i nesesidatnan pa mantenshon di skolnan i re-destiná fasilidatnan eskolar ku no ta den uso; • Sigui ku e programa di alfabetisashon (funshonal) pa por eradiká e problema di analfabetismo den nos pais; • Reposishoná e ròl di siensia, pa di un forma sistemátiko optené konosementu den diferente forma, pa sirbi nos komunidat i resolvé issuenan (p.e. solushon di pobresa, konstrukshon di kas trópiko, kambio di klima, energia). Den e kuadro aki finalisá e trabounan pa yega na un maneho di siensia i e lei di enseñansa Superior. • Redefiní e ròl di Universidat di Kòrsou den formashon di nos studiantenan i e oportunidat pa e ta e sentro di formashon di den Karibe. Un aspekto speshal ta evaluá i alsa kalidat di preparashon di dosentenan (LOFO i di dos grado); • Tambe mester bin un maneho pa investigá, registrá i publiká sifranan statistik di nos enseñansa riba un base regular, pa asina mónitòr e kalidat di enseñansa atraves di tempu; • Atendé ku urgensia ku e skarsedat struktural di trahadó di enseñansa na Kòrsou; • Invertí den kalidat di trahadónan di enseñansa pa medio di entre otro revishon di kondishon i sirkunstansianan di trabou; • Independisá skolnan públiko di burokrasia di gobièrnu; • Studia posibilidat pa krea un Fondo pa Invershon den Enseñansa; • Revisá normanan pa skolnan supsidiá dor di gobièrnu i analisá kon di un forma SMART por redusí gastu i digitalisá enseñansa mas tantu posibel; • Instituí un kolegio fiho pa Konseho di Enseñansa i Merkado Laboral (ROA) i reinstitushon di e Sentro di Konosementu pa Profeshon i Empresa (Kenniscentrum Beroep&Bedrijf-KBB); • Atendé ku urgensia e manera ku enseñansa mester kontribuí na desaroyonan riba tereno laboral, en partikular ku bista riba desaroyonan riba tereno energétiko; • Ta reforsá e guia, inspekshon i kontròl riba diferente área di nos kadena di formashon i edukashon, inkluyendo e Departamento di Inspekshon di Enseñansa , teniendo kuenta ku e.o. e lei di Enseñansa Obligatorio. • Transformá Biblioteka Nashonal den un sentro di informashon moderno. Mundu ta globalisá i digitalisá rápidamente, mester studia posibilidatnan pa aktualisá i modernisá e Biblioteka Nashonal di Kòrsou. Mester krea fasilidatnan teknológiko pa un i tur i tambe tur skol na Kòrsou tin akseso na Biblioteka Nashonal i Bibliotekanan rònt mundu. Tambe mester promové pa un Bibliobùs moderno i ta mas frekuente den bario. Esaki mester bai huntu ku un promoshon masal i efektivo di lesamentu. • Den konsulta ku partnernan den media ta introdusí un maneho di media (media beleid) dor di inkorporá tantu media tradishonal (korant, televishon i radio), komo media online (website i media sosial) i over the tòp/OTT (medianan manera whatsapp). 2.2 Un Kultura di Union den Diversidat Kultura ta base pa desaroyo di un komunidat. E ta alabes un instrumento importante pa edifikashon di pais (‘nation building’). Den e kuadro aki e afan di gobièrnu ta pa yuda desaroyá siudadanonan i famianan fuerte, responsabel, konsiente, kapas i dispuesto pa kontribuí na desaroyo di nos pais. Gobièrnu ta di opinion ku ta di vital importansia pa fortifiká e balor propio di nos hendenan. Solamente ku konosementu di su historia i kultura, e siudadano por skohe konsientemente pa e kosnan ku ta hasié fuerte, i asina realisá e nashon ku e ke. Realisando e Máksimo Potensial di Kòrsou, akuerdo di gobernashon 2017-2021 vershon final, 10 di mei 2017
19 Kòrsou konosé un historia kultural tangibel pero tambe intangibel, ku ta hasi di nos kultura i nos komunidat un mosaiko kultural kolorido i diverso, enfokando riba eksistensia di tradishonnan kultural múltiple ku ta hasi nos komo pais sumamente riku. Kòrsou tin e posibilidat úniko pa konsolidá “union den diversidat” ku inisio di un proseso pa fortifiká nos metanan komun. Durante e temporada binidero gobièrnu ta bai pone énfasis riba e prosesonan i tradishonnan (normanan i balornan) ku ta mara nos huntu, pa konsolidá nan i fortifiká nos lasonan ku otro. Den e kuadro aki gobièrnu ta promové i ta duna debido atenshon na nos kultura, komo e totalidat di medionan, maneranan i artefaktonan ku nos komunidat ta hasi uzo di dje pa ekspresá su identidat úniko. Konsekuentemente e maneho di gobièrnu ta enserá e.o. lo siguiente: • Kreashon di un konsenshi históriko i kultural ku ta kontribuí na desaroyo di nos balornan propio i mas rèspèt pa nos mes, dor di promové programanan, manifestashonnan, charlanan i kursonan kultural i dokumentashon na nivel lokal, interinsular i internashonal. • Fomentá mas interes pa nos historia, nos herensia kultural i nos ekspreshonnan kultural dor di promové dokumentashon di nos historia kultural riba tur nivel. • Promoshon di mas apresio pa nos propio akto i logronan dor di fomentá mas sentido di responsabilidat, fortifiká nos propio identidat, yega na norma i balornan mas fuerte i alsa e nivel di e sentido síviko. 2.3 Un Kòrsou den Moveshon Edukashon físiko en general i deporte en partikular ta pilánan importante ku ta kontribuí na formashon i salú físiko, mental i spiritual di hende. Nan tur tin efektonan benefisioso pa nos desaroyo personal, manera: relahamentu, dominio propio, konsentrashon, sentido di éksito, redukshon di obesidat, kompañerismo i koheshon sosial. Alabes deporte ta promové patriotismo i internashonalisashon di e produkto Kòrsou, partikularmente ora atletanan di Kòrsou tin ku kompetí den eksterior. Gobièrnu ta promové partisipashon aktivo i pasivo na moveshon i deporte dor di nos poblashon i spesialmente hubentut i lo stimulá medidanan pa nos hubentut hasi mas ehersisio físiko p’asina kontribuí na un formashon total sano i alabes evitá problemanan ku sobrepeso. Pa logra e metanan deseá riba tereno di moveshon i deporte, gobièrnu su maneho ta dirigí riba entre otro: • Stimulá moveshon i deporte pre-eskolar mas tempran posibel den e programa; • Garantisá edukashon físiko i deporte riba tur nivel di enseñansa i krea fasilidatnan c.q. akomodashonnan pa esaki i pone relashon di moveshon ku un bida salú. • Promové i stimulá moveshon i deporte den bario (e.o. (re)introdukshon di boluntarioboluntarionan i lidernan deportivo den bario). Realisando e Máksimo Potensial di Kòrsou, akuerdo di gobernashon 2017-2021 vershon final, 10 di mei 2017


text:
E bandera di Aruba
E color blauw ta mustra nos laman, cu ta rondona e isla. E color gél ta di abundancia cu ta mustra na pasado i awó di nos industria: gél ta bin den e flora di Aruba cu ta sali hopi pa dilanti ( kibrahacha,boonchi di sterna ) E strea cu cuater punta ta simbolisa e cuater lora di e compas referensia na e mas cu 40 tera di unda hende nan a bin na e isla. E colornan cora cu blanco ta inventá e stimashon i e puresa.
E himno nashonal di Aruba
E himno nashonal di Aruba ta un composito di Chabaya “Padu” Lampe ( letra ) i Rufo Wever ( musica ). Padu ta un habitante hopi conosi di e isla Aruba.
Outor di 3 boeki, musica, artista i parapsychologia. Padu no por stop, ni despues di 8 decennia. Señor Rufo Wever ( sosega na pas ) tambe ta un nomber musical hopi importante ariba Aruba. Dia e duo dinámiko aki a topa cu otro cu despues a resulta den e himno nashonal di Aruba, nan a cuminsa cu un bunita wals jen di sintimento pa nan bunita isla. Akibow bo por lesa e letra na papiamento.
E arma di Aruba
Un crus blanco cu deboshon i creensia inventivo, ta parti e cuadra den kuatro pida. E banda robes parti ariba ta symbolisa e mata di aloë, Aruba su prome fuente di bienestar mientras e parti abow di banda robes ta duna un man di amistat na otro teranan i nashonnan; e color cora di e dos mannan ta mustra generosidat, humildat, curashi i e brio cu e teranan ta basa riba otro. Banda drechi parti ariba ta mustra e hooiberg cu ta symbolo di Aruba, cu ta reis for di lama mientras e color berde ta escohi pa mustra e alegria pa e outonomia ricibi. Banda drechi parti abow ta mustra e wil di industria; e entrada mas importante di Aruba. E leon ariba e cuadra ta mustra forsa i generosidat, aksentuá pa e color cora mientras e lauwer krans ta e symbolo di pas i amistad.
Aruba Dushi Tera
Aruba patria aprecia
nos cuna venera
chikito y simpel bo por ta
pero si respeta.
Refran:
O, Aruba, dushi tera
nos baranca tan stima
nos amor p’abo t’asina grandi
cu n’tin nada pa kibre (bis)
Bo playanan tan admira
cu palma tu dorna
bo escudo y bandera ta
orgullo di nos tur!
Refran:
Grandeza di bo pueblo ta
su gran cordialidad
cu Dios por guia y conserva
su amor pa libertad!
Refran


text:
Sciencia den Parke Nacional Arikok Diasabra dia 12 di April Parke Nacional Arikok a haya bishita di studiantenan di Universidad di Suriname. E studiantenan tabata presente na PNA pa sigui un workshop di geologia duna door di nan docente Dr. Dennis Lapoint y e geologo structural Dr. Kevin Stewart di University of North Carolina. Continue reading
FUTBOL DAMAS BRITANNIA TA TOPA RCA DEN BATAYA DI INVICTO
FUTBOL DAMAS BRITANNIA TA TOPA RCA DEN BATAYA DI INVICTO Diamars anochi tin continuashon di e campeonato di futbol damas ora cu dos team invicto topa otro den un “showdown” cu ta priminti di spat candela. E “Lady Pumas” nan di Britannia ta e team cu mas gol anota cu un total di 35 gol, cual ta dos vez mas cu loke RCA tin riba nan cuenta. Continue reading
SVb ta focus pa pasa di un organisacion cu ta maneha absentismo pa un cu ta promove salud
Minister Dr. Richard Visser: “E miho cos cu bo por haci ta duna voorbeeld” SVb ta focus pa pasa di un organisacion cu ta maneha absentismo pa un cu ta promove salud Un grupo grandi di empleadonan di SVb ta formando parti di nan di dos “Mission Activity” tres biaha pa siman na encargo di Rene Wild y su team. Continue reading


text:
-
Contact
- lionel_326@hotmail.com
Mas ku mitar di e pueblo votadó Venezolano ayera NO a bai vota!
Reading Time: 3 minutes
Nicolas Maduro di e partido Union Sosialista di Venezuela a risibí un total di 5.8 mion voto. (1.5 mion voto ménos ku na 2013.)
Meskos ku na Kòrsou, hopi hende na Venezuela lo ta kere ku keda sin bai vota lo yuda trese kambio. Esei ta loke a sosodé ayera na Venezuela. Un kantidat grandi di persona a keda sin bai vota, kual a pone ku Nicolas Maduro a gana, derotando su oponentenan ku un porsentahe di diferensha di voto di mas haltu ku nunka un otro presidente a yega di gana. (Segun Maduro, nò ku e sifranan mes ta masha haltu.)
Aki mi ta pone e sifranan di e elekshon di ayera. Mi ta pone nan mas bien pasó ami ta interesá de nan. Mi ke keda ku nan pa rekuerdo, pa ora mi topa un ‘trago meisje’ i e bin yora den mi kabes ku kos ta malu na su pais, mi rekord’é ku el a keda sin bai vota, i esnan ku a bai vota a bolbe vota pa Maduro. Hopi bia nan ta bin yora den mi kabes manera kos ku ta ami tin ku saka nan for di pobresa. (Lesa e buki ‘Hink’é aden‘, bo ta komprondé kiko mi ke men.) Ban pa e sifranan:
Segun sifranan di Consejo Nacional Electoral de Venezuela, ayera un total un 18.6 mion persona por a vota bai vota. Na 2013, e sifra aki tabata 18.9 mion.
Nicolas Maduro di e partido Union Sosialista di Venezuela a risibí un total di 5.8 mion voto. (1.5 mion voto ménos ku na 2013.)
Henri Falcon di e partido Avanse Progresivo a risibí un total di 1.8 mion voto. (Teribel)
Javier Bertucci (Independiente) a risibí un total di 925 mil voto.
Reinaldo Quijada di Unidat Polítiko Popular 89 a risibí 34 mil voto. (Mi no sa kiko esaki a bai hasi mes.)
Demas oponentenan no a bai elekshon pa motibu ku nan ke a bòikotiá esaki. Nan tabata asta rabiá ku Falcon si a bai elekshon!
Porsentahe di e votadónan ku a bai vota ta 46.1% (Na 2013 esaki tabata 79.6%.) 53.9% di hende no a bai vota e aña aki. (Rekòrt mundial)
E motibunan di mayoria ku no a bai vota tabata entre otro “Maduro lo gana tòg”, “Nada lo no kambia, “Mi no ta kere ku tin demokrasia”, bla bla bla. Kasi meskos ku Kòrsou!
Joel González, 42, tabata un Chavista. Su salario mensual aktualmente ta ekivalente na 2 dòler. (A ni un kaha di kondon e hòmber aki no por kumpra.) Mayoria bia no tin kuminda na kas pa e i su famia. Na 2013 el a vota pa Maduro pasó Chavez a skohe Maduro komo su susesor. Según Gonzalez, esei tabata e fayo di mas grandi ku el a kometé, pasó awor e ta mas pober ku nunka. E aña aki el a skohe pa keda sin bai vota!
IMF ta pronostiká ku inflashon na Venezuela e aña aki lo yega 13000%, esun di mas haltu na mundu!
Venezolanonan ta huyendo na kantidat grandi pa otro paisnan manera Colombia i Brazil, pero tambe Aruba, Boneiru i Kòrsou!
Abrochense los cinturones people, que ahora viene la hora de la verdad!
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Whaaaazaaaa ... updated the newz again, 9 December, 2002.
Sehh bo mes sa some news again... Hullanda tawata e trip swa... master nos a pasa...
e fiesta huntu cu K-LIBER den melkweg, A'dam tawata th Sh*t... hopi ambiente all out...SOME MELKWEG IN A'DAM BACKSTAGE AND PERFORANCE PICS.... Click here for pics: BO SA SI NU NU, MELKWEG PICS !!
Tur tur nos tawata na A'dam fiesta di Tune na Sunrise...bo mes sa ... bon ambiente ..tur hende a have fun ...Kinan bo por wak paar pics:Tune Holland...
Basic one i Tune tin un cantika nobo riba e cd di Tune en Cache in alle maten.... BO MES SA "NIKS PRATEN".. bai chek e pa bo wak ..kio ta kio...
Den festival center, BASIC ONE, Magic Sound..comedia DESTINO DI GHETTO. 15000 hende on the spot.... kang kang e koi tawata rumanan.. no tawata tin caminda di buta hende... Puntra esnan cu tawata eyden .con eyden tawata..
keda pendiente pa mas news..
Bo mes sa nos tey bek... despues di Korsow. Si bon scucha ainda, BASIC ONE y MBUSH and FULL OMZZQUAD ta opening act pa, LA FACTORIA (Dj Pablito), Puerto Rico, cu ta jegando Aruba pa nan concert dia 6 di Juli 2002 cu e temanan full in manera: "Todavia", "Que me maten". Bo mes sa jega !!!
Bek for di Korsow, e ambiente tawata tur tur, completo. Nos tin fun pics na Facade cu Tune, Era and No Game, pictures nan backstage na e comedia "DESTINO DI GHETTO". Pictures nan di girls fans....bai wak nan na e pic link aki: BASIC ONE: PICTURES NA KORSOW !!
E CD di BASIC ONE, ja a sali na KORSOW, titula " Destino di Ghetto" e promenan ta sold out. No worry tin mas na caminda. Pero TANTU Hit riba e koi ruman, bai wak dibo serka MOKI na TIK TAK of na BIG CD CENTER na KORSOW... TUR otro caminda bo hanja ta fake...
Si bo ta na Hulanda, PREPARA pa nos jegada !!!
HOLLAND
Juli 28 (Some pics are in CLICK ON FLYER)
Plaats: MELKWEG ZAAL 2, Amsterdam
Met: K-LIBER. MOORTJE, DOUBLE TROUBLE
Dus bo mes sa tera koud ta bai bira hot ...wak bo tey !!!
Keda pendiente pa mas info di nos na Hullanda...
NEW HOT CD COMIN OUT !!!
The latest "DESTINO DI GHETTO" CD is hittin the stores in curacao on: Wednesday, June 12 2002.... It's gonna have some brand new songs like, "Esaki ta pabo", "Ki tin ey bow", "DESTINO DI GHETTO" and manny more. So if your in Curacao this week your in luck !!! Paso e cantika tan gusta, "DOS SHIMARUCU" tambe ta riba dje mes mes ...So bai chek dibo ...Sehh swaa !!!
E luna aki na Korsow ta bai tin e evento contra di criminalidat mas grandi visto. Lo bai tin comedia style di caya. Cu Hayabusa, auto na style cu kos riba stage.... For di Aruba, OMZZQUAD a hanja invitation for di e organisasion FMA pa partisipa den e evento aki. Ja cu e cantica di Basic One feat. MBUSH, "DESTINO" ta pega mas cu un anja... e comedia lo jama "DESTINO DI GHETTO". I pa e comedia Basic One n MBUSH ta bai los un cantica nobo riba radio cu e tema "Solda Di Caya" cu e nomber so ta bisa caba kio ta kio....
Tabatin tin tanto na fever ora representante di OMZZQUAD, Pa Tinpret (Janiro) a bai pa e conferencia di prensa dialuna 21/5/02... tawta tin un pre- Show riba caya caminda hasta polis a wordo jama paso comerciantenan a kere ta den berdad cos ta pasando den caya... I claro lo bai tin show di rap di OMZZQUAD (BASIC ONE- MBUSH) riba stage di comedia dus wanta duro wanta strak cos ta bai ta master aya na Korsow... Bo kier wak un tiki di drama cu tawata tin riba caya diamars 21 mei 2002... wak e potret ki Front Page den e corant EXTRA edition 21 may '02 :
CLICK PA MAS GRANDI... ...
Dia 11 may 2002, nos a los un cantika nobo riba e programa di rap aki na Aruba Funk96, den un style nobo demostrando un biaha mas kiko ta kiko den rapnan rabia. Anto riba diamars 14 di mei 2002 nos lo ta den intervieuw cu e programa INSIDE DA YOUTH, riba tele aruba canal 13, cuminsando 6 or 30 di atardi. | Porsierto nos ta trahando riba un "next" page awo, pa buta pics di tur e girlsnan aki na Aruba den caya den ambiente i den movecion.... Girls wak boso caya paso e camara a krenk caba.
Dia 29 april 2002 tawatin un concert di Shaggy na Korsow, e show tawata uno tremendo i largo i non stop music SHAGGY a bin zona style di cd..anto e muhenan bo mes sa "a lo crazy" nan a keda henter anochi ..Banda TUNE a basha su R&B live, hasta cantica di Alisia Keys bon bon mes, i e guynan "Chillin op de antillen" tambe a basha cos e anochi ki. Aki bo por wak e pictures nan di
SHAGGY and TRAVEL . E travel pa Korsow a bai riba un style di 1960 nan ki, riba ferry... Awel ruman ferry a kasi sink anto e orey si... un bentana di e ferry a kibra anto awa a cuminsa drenta paden bo mes sa...panico mati. Tur cos a bai bon si despues
Dia 28 di april 2002, [[PITO]] ta move bai pa nos hermana isla Korsow pa cubri e concierto di Shaggy. Picsnan lo bai tin sigur. I e lo tin the latest news tambe di kiko tin di nobo den musica di nos javenan na Korsow.
Mientrastanto cu aki na Aruba mes Funkateer entertainment lo tira un fiesta monster FunkapalOOza dia 30 april 2002 na CLUB 2000 (Royal Plaza, Bo mes sa "Blazin Hip Hop and R&B right here on the island".
Sehh ja bo sa awo riba Telearuba canal 13 ta bai tin un show nobo di miniteca Exide, presenta pa Jean Carlo. Ta bai tin un spot cu ta bai over di the latest rap news, esaki ta bai ta presenta pa "...." keda pendiente e show ki ta bai ta hot. Ja nos a wak e prome clipsnan anto cosnan ta mustra wicked.
Sehh swa, dia 31 di maart 2002 nos a presenta den Ex-Havana Beach Club huntu cu RAGE den nan beach Extravaganza.... Durante nos presentation eyden tabatin tres pelea, i hasta pafo nan a los un paar di co... Un dia prome nos a "have some fun" cu e hendenan den POVA hunto cu miniteca RAGE I miniteca EXIDE bo mes sa un fiesta all out e koi tabata, tur hende a pasa master eyden.
Pa nos fansnan prepara paso ta bai tin mas den e luna vinidero...
Yes ho's and pimps Mbush had a killer performance at the halloween party, this passed year 2001.
CHEK OUT OUR__PICTURES__ LINK ON YOUR LEFT
We have some pics up of this kickin party.
The people that aint on the island at the moment, see what our people be cruisin with "riba nos isla" you can go to
www.JoelRacing.com and here you can find the bitchin rides aaight...
For all the fans out there, we are makin a fan club. If you are intrested in joining, give us an e-mail and we'll mail you back some info as soon things start rollin.
Pa dos mil dos nos ta bai hasi un cos....wanta duro ...carnaval nos a buta fever cu CROME Band tur last lap.... but awo nos ta bai start cu nos presentationan mes mes
Bo mes sa peace out....
If you find any spelling errors on this page, use your imagination .it helps .. :)


text:
Kibaima – Dialuna merdia pa mas o menos 2:20, polis a wordo manda un di e casnan nobo di FCCA situa na Kibaima. Un yiu muhe di 25 aña, lo tawata kibrando tur cos den cas. Polis na yegada y mirando e situacion, a opta pa detene e dama. Segun ...Read More »
Otro chauffeur ta bandona sitio, despues di ta accidenta cu auto
Moko – Diadomingo marduga pa mad o menos 4:30, polis ta bay area di La Roca na Moko. Ey banda un auto lo a bolter. Na yegada di patruya, banda pabou di caminda nan a haya un auto di banda. Mescos cu na Sero Biento, niun persona na e sitio.Read More »
Kia Rio stationwagen laga atras despues di a accidenta
Sero Biento – Diadomingo marduga algo pasa di 4’or, polis a wordo informa cu un auto a drenta un cura di cas na Sero Biento. Na yegada di polis berdad nan a topa cu un stationwagon, mey mey caminda den bocht. E chauffeur no tawata na e sitio mas. A ...Read More »
Despues di pelea, polis a hiba homber cas
De La Sallestraat – Diadomingo marduga 3:30, varios unidad di polis a bay Watergate. Segun informacion, aparentemente tawata tin un pelea. Na yega polisnan a papia cu un homber, e homber tawata un poco bou influencia. Ela splicanan un storia largo. Agentenan na e sitio, lo a wordo informa cu ...Read More »
Conocido Dede, lo a dal auto contra baranca
Macuarima – Diasabra marduga den careda di 2’or, un auto a perde control y dal contra baranca na Macuarima. Na yegada di polis nan a topa cu un Nissan Sentra color blanco. E auto e keda mey mey caminda, parti dilanti kibra. Na e sitio agentenan a haya informacion, cu ...Read More »
Despues di un problema entre 2 grupo altura di Edisonstraat, polis a detene e 4 hombernan aki cu lo a tira
Diabierna anochi algo pasa di 11’or di anochi, polis ta wordo manda cu urgencia den Edisonstraat cu Reaumurstraat, pa pelea di dos gang cu a bay for di man, tiramento di piedra cu a caba cu tiramento. Na yegada a bin compronde cu un Ford Explorer cora cu 4 persona ...Read More »
Turista cu rasca na pia no a desea asistencia di ambulance
Bushiribana – Diabierna merdia algo prome cu 12:30, polis y ambulance a bay cu urgencia Bushiribana. Altura di e ruina un turista lo a accidente aparentemente cu quadracer, y elo ta herida. Na yegada di patruya na truck di cuminda, nan no ta haya e persona herida. Na e parti ...Read More »
Dama levemente herida, despues cu un pick up a dal tras di su auto
Morgenster – Diamars mainta polis a bay Morgenster pa un boksmento cu hende herida. Na yegada polis a topa cu un Hyundai Santa Fe y un pick up dobbel cabina. Na e sitio nos a compronde cu e pick up lo no a pone atencion, y ta dal patras di ...Read More »
Dama deteni pa destruccion, tawata trata di problema di bisiña
Esmeralda, Noord: Dialuna den oranan di atardi, un patruya di polis ta wordo manda na un adres na Esmeralda pa un problema entre bisiña. Na yegada nan ta papia cu ambos bisiña y ta bin compronde cu un bisiña a lanta un cura net memey di e liña di e ...Read More »
Accident cu 7 persona herida na e crusada dilanti Veterinaire Dienst na Barcadera
Barcadera: Diadomingo pa mas o menos 10’or y 15, ta sosode un accident basta serio riba e caminda di Barcadera na e crusada net pabou di DTI, mesora ta manda polis y ambulance cu urgencia na e sitio. Na yegada nan ta bin compronde cu un Ford Mustang shinishi biniendo ...Read More »
Chevrolet maneha pa un chauffeur burachi a causa accidente na Sero Pita
Sero Pita – Diasabra anochi algo prome cu 10’or, un accidente cu basta daño material a sosode pazuid di crusada di Sero Pita. Loke a tambe a wordo informa, tawata cu tin hende herida. Na yegada di polis di trafico e ta constata cu un di e chauffeurnan a keda den ...Read More »
Muhe a wordo deteni dilanti Great Rich bar restaurant, e tawata hopi burachi
Paradera – Diasabra marduga pa mas o menos 2:20, polis a bay ariba e parkeer plaats di Great Rich bar restaurant. Eynan lo tawata tin un muhe ta grita, paso un homber lo no tawata kier pa e baha for di auto. Na yegada di polisnan na Great Rich, nan ...Read More »
Auto posiblemente cendi na candela den Farenheidstraat
Fahrenheistraat, Oranjestad: Diasabra den careda di 3’or di marduga, personal di brandweer y polis ta wordo pidi cu urgencia den Fahrenheitstraat pa un auto na candela. Na yegada nan ta topa cu un auto marca Toyota completamente na candela y edoño di e cas cu ta biba na e cas ...Read More »
Homber cu lo tawata bringa ariba caya deteni
L.G.Smith Boulevard – Diasabra marduga un patruya di Planologie a topa cu bringamento, dilanti Talk Of The Town. Mirando cu tawata trata di basta hende, mas patruya a bay e area. Segun nos a compronde, e persona cu a keda deteni tawata cla pa bringa of lo tawata esun cu ...Read More »
Auto ta dal contra cura y ta benta un gran parti di e cura abou
Rooi Bosal: Diasabra pa mas o menos 1’or y 20 di marduga, patruya di Santa Cruz ta wordo manda un adres na Rooi Bosal pa motibo cu un auto lo a dal contra un cura di cas y a benta un gran parti di e cura abou. Na yegada enberdad ...Read More »
Peaton a kibra pia despues cu auto a dal e
Madiki – Diabierna atardi algo prome cu 6’or polis a bay panort di Centro di Bario Playa Pabou. Informacion a drenta cu auto a dal un dama. Na yegada di polis e ta constata cu, e dama lo tin un pia fractura. Mas pazuid di un e incidente a tuma ...Read More »
Hyunda Tucson a bira momento cu brommer tawata biniendo, causando un accidente
Rooi Manoonchi – Diahuebs mainta polis y tambe ambulance a bay altura di e brug, di Rooi Manoonchi. Na e sitio un accidente a sosode entre brommer cu un auto. Na yegada polis a topa cu e brommer Suzuki, benta banda di caminda y un Hyundai Tucson. Ambos cu daño ...Read More »
Homber desconoci a drenta cas di hende y bay drumi den sofa
Koningstraat – Diaranson den careda di 10’or y mey di mainta, presencia di polis ta wordo pidi cu urgencia na un cas den Koningstraat, pa motibo cu un señora a topa cu un homber desconoci pe drumi morto na soño den su cas. Na yegada polis ta bin topa cu ...Read More »
Ladronicia di auto na Tanki Leendert
Tanki Leendert – Diaranson mainta pa mas o menos 7:30 polis a baya Tanki Leendert, pa un ladronicia di auto. Na yegada di polis, un señora na e cas a contanan cu ela lanta mainta y su Suzuki Vitara no tawata tey mas. Pues ela wordo horta. Algo pasa di ...Read More »
Homber herida a bisa cu nan a atrake tambe
Sibeliusstraat – Diamars mainta den careda di 6:30 polis a bay den Sibeliusstraat, pa un un homber herida. Na yegada di polis den Sibeliusstraat, nan a topa cu un homber sinta y e tawata herida. Pero tambe a constata cu e ta bou influencia. E cabayero tawata tin corta na ...Read More »


text:
Gabinete Rutte den e acuerdo di gobernacion ta priminti di combati pobresa na Hulanda Caribense. Realidad ta cu pobresa na Boneiro ta aumenta cu e sistema nobo di tarifa di awa y coriente.
Asina Colegio Ehecutivo (KE) ta bisa awor cu ministerio di Asuntonan Economico y Clima (EZK, Economische Zaken en Klimaat) a otorga menos cu mita di e subsidio di coriente cu a pidi.
E contribucion di EZK na e gastonan di red (tarifa fiho) lo mester a compensa e consecuencianan desfaborabel pa e viviendanan di mas chikito. Cu e promesa aki Hulanda a forsa pasa e Ley electricidad y awa di bebe BES riba 1 di juli 2016, pero segun KE Hulanda no a haci bon investigacion delanta di e consecuencianan.
Bond di consumido ta pronostica un desaster social
A introduci e structura di tarifa nobo na Saba y Sint Eustatius aña pasa sin mucho cos. Na Boneiro e lo drenta na vigor dia 1 di april cu consecuencianan desastroso pa bebiendo chikito. Gobierno insular ta haña sosten di e opinion aki cerca organisacionnan di consumido, sindicato, empresario, y e fundacion di cas FCB. E bond di consumido Unkobon ta pronostica un desaster social.
Conseho Ehecutivo a manda un carta di protesta pa Den Haag pa pidi atencion pa e consecuencianan di e sistema nobo. Diputado Ibi Martis ta bisa cu no ta solamente consumido ta haya golpi, pero economia tambe. “Turismo lo bira mas caro, pasobra pa e sector di hotel tambe e tarifanan lo subi hopi. Asina inversionista lo spanta y keda sin bin.”
Remarcabel cu un ministerio si ta compronde e problema y e otro no
KE ta haya cu ta remarcabel cu e ministerio di Infrastructura y Maneho di Awa (I&W, Infrastructuur en Waterstaat) aparentemente si ta compronde e problema y EZK no. E peticion pa subsidio di Compania di Awa y electricidad Boneiro (WEB, Water en Electriciteitsbedrijf Bonaire)) I&W a aproba completamente, y asina e tarifa fiho di viviendanan por keda riba 7 dollar pa luna. Pa electricidad esaki ta bira 34 dollar.
Toch e uzadonan chikito tambe mester bay paga mas pa awa pasobra a cancela e sistema di tarifa progresivo. “E punto di salida di e lei nobo ta cu tur hende mester haya trato igual”, manager financiero Marion Manuela di WEB ta bisa. “Esaki ta funciona bon den un pais grandi, pero mi opinion personal ta cu e no ta bon pa un comunidad chikito manera Boneiro.”
Mantene sistema di tarifa progresivo
WEB ta trata di parti e subsidio di electricidad cu si a duna, mas bon posibel. Cliente cu Pagabon, cu ta paga delanta, lo ripara mas poco posibel. Manuela ta pensa cu cliente cu ta paga despues di uza tin biaha miho por cambia pa Pagabon. Pero e consecuencianan ta diferente pa cada vivienda y p’esey e no por duna un bista general.
KE kier mantene e sistema di tarifa progresivo. Segun e sistema ey e viviendanan chikito ta paga poco y e tarifa ta subi segun cu uza mas awa of coriente. “Esaki ta funciona bon cincuenta aña caba y ta conoci den e region aki.”Martis lo kier a hala e ley nobo un banda, pero pa haci esaki tin sancionnan basta pisa.
Fuente: https://retkaribense.ntr.nl


text:
algun ehčmpel di karta di solisitut
Tep di solisitut. Klek akí (danki na Sra. Natasha Albert pa e agregashon aki)
Karta di solisitut 1, un ehempel ku remarke. klek akí (danki na Sra. Lucresia Raap pa e agregashon aki)
Karta di solisitut 2, un ehempel ku remarke. klek akí (danki na Sra. Natasha Albert pa e agregashon aki)
Un ehempel di un Curriculum Vitae. klek akí (danki na Sra. Natasha Albert pa e agregashon aki)
Algun ehempel di frase pa termina bo karta di solisitut. Klek akí (danki na Sra. Natasha Albert pa e agregashon aki)


text:
Diaranson atardi un homber riba su scooter biniendo for di Arashi den e birada pa yega Ritz Carlton, ta perde control su so cu su so dal abou, bay cay den e greppel pabou di caminda. E scooter y e homber tabata benta den e greppel cu awa.
Noticia di momento
Posted by MasNoticia.com on Wednesday, May 16, 2018
Hendenan cu a mira e accidente a core bay yud’e y raporta na Polis. E homber tabata tin basta sla na curpa y a solicita ambulans y brandweer pa yega di biaha na e sitio atende cun’e. E victima a keda transporta pa hospital pa atencion medico avansa. Polis di trafico tambe tabata na e sitio di accidente pa haci nan investigacion.


text:
NOS SELEKSHON NASHONAL LO ENFRENTÁ U.S. VIRGIN ISLANDS
DIA 12 DI ÒKTOBER NA TAMPA!
E 37 HUNGADÓNAN DI E PRE-SELEKSHON TA KONOSÍ!
Despues ku nos selekshon a hasi un tremendo papel ganando Grenada ku e skor di 10-0, dia 10 di sèptèmber último durante nos promé enkuentro di un seri di kompromiso bálido pa e kampionato di Nations League organisá pa CONCACAF, preparashonnan ta kontinuá pa nos segundo enkuentro. E biaha aki e selekshon di U.S. Virgin Islands lo ta nos kontrinkante dia 12 di òktober próksimo na Tampa.
Dia 19 novèmber 2018 nos selekshon lo topa e selekshon di Guadeloupe durante nos terser i penultimo partido di e promé buèlta di Nations League i e partido aki tambe lo tuma lugá na Kòrsou den Stadion Ergilio Hato pa 8’or di anochi. Miéntras e útimo partido di e promé buèlta aki lo tuma lugá 25 di mart 2019 kontra Antigua & Barbuda na Antigua & Barbuda.
Despues di a sondiá diferente hungadó ku ta residensiá afó ku ta militá den ekiponan eksterior i tambe nos hungadónan lokal, áktivo den Liga MCB, nos entrenadó Sr. Remko Bicentini huntu ku su staf a yega na un grupo di 37 hungadó ku ta forma parti di e
pre-selekshon ku lo partisipá na e partido aki.
E siguiente hungadónan a keda selekshoná pa forma parti di e pre-selekshon;
- Eloy Room
- Shanon ‘Cheese’Carmelia
- Elson ‘Sontje’ Hooi
- Leandro Bacuna
- Kenji Gorre
- Michaël Maria
- Rhu-Endly ‘Cuco’ Martina
- Reangelo Janga
- Ayrton Statie
- Gevaro Nepomuceno
- Darryl Lachman
- Jarchino Antonia
- Shermaine Martina
- Shermar Martina
- Charlison Benschop
- Juriën Gaari
- Randal Winklaar
- Jurensley Martina
- Jimbertson Vapor
- Rowendy Sumter
- Jarzinho Pieter
- Ruensly Leuteria
- Mirco Colina Jr.
- Brandley Kuwas
- Liandro Martis
- Quenten Martinus
- Jurich Carolina
- Jeremy de Nooijer
- Suently Alberto
- Quintin Jakoba
- Charlton Vicento
- Guyon Fernandez
- Roly Bonevacia
- Bradley Martis
- Irvingly van Eijma
- Germaine ‘Kemy’ Agustien
- Jaffar Arias
Pronto karchinan pa nos terser kompromiso kontra Guadeloupe aki na Kòrsou lo ta na benta.
Keda pendiente pa mas informashon…


text:
DEN HAAG – Fraccion di VVD den Tweede Kamer no kier pa eventual entrada di extraccion di gas of petroleo wordo gasta na otro cos cu no ta baha e deficit di presupuesto di pais Aruba.
E pensamento di Minister Presidente, Evelyn Wever – Croes pa lanta un fondo special den cual e ganashi lo wordo deposita, tabata indicacion pa parlamentario di VVD, Andre Bosman dirigi algun pregunta, por escrito, na Secretario di Estado drs. Raymond Knops pa Asuntonan di Reino. Prome Minister di Aruba, cu e fondo lo kier evita cu e eventual ganashi cu e exploracion di gas y petroleo lo trece, lo (mester) bay pa baha e deficit presupuestario. Segun Sra. Wever- Croes, e eventual ganashinan cu ta toca Aruba lo mester wordo inverti den e mehoracion di enseñansa como tambe Salud Publico.
Bosman lo kier sa di Knops si e ta comparti e pensamento di VVD, “cu e presupuesto prome mester traha y baha e deficit presupuestario, prome cu bay over na crea fondonan”.
E miembro di Tweede Kamer kier sa di e secretario di estado si e College Aruba financieel toezicht lo tin un rol specifico den controla gobierno.
Si algun dia lo tin beneficionan pa loke ta exploracion di gas of petroleo, esey ainda ta den duda. Pero pa aworaki e compania Spaño Repsol ta haciendo algun boramento di prueba dilanti costanan di Aruba. Lo dura algun luna prome cu haya e prome resultadonan.
Fuente: https://arubanieuws.nu


text:
Willemstad – Kòrsou ta un hoya den laman Karibe i ta pues un pais dushi pa turistanan bishita.
E sektor turístiko ta duna aporte importante na nos komunidat. Den e kuadro aki, Outoridat di Aviashon Sivil di Kòrsou (CCAA) ta anunsiá ku dia 20 di sèptèmber 2018 a firma un akuerdo preliminar di aviashon nobo entre Kòrsou i Alemania. Un delegashon di Kòrsou huntu ku un delegashon di Repúblika di Alemania a yega na palabrashonnan konkreto pa loke ta e relashon entre e paisnan aki.
Sr. Hans de Jong, Direktor General di CCAA a guia e delegashon di Kòrsou i Sra. Sylvia Bielefeld, Hefe di Aviashon Internashonal di Ministerio di Transporte i Infrastruktura Digital di Alemania a guia e delegashon di Alemania.
E delegashonnan a yega na un akuerdo nobo riba e tereno di aviashon entre e islanan ku ta remplasá e akuerdo anterior di 1956 entre Reino Hulandes i Repúblika di Alemania, spesífikamente pa Kòrsou. A palabra tambe ku lo tin un máksimo di 10 buelo entre e islanan. Tantu e aerolinia Condor komo Eurowings ta sumamente interesá pa ehekutá buelo regular i lo bula entre Kòrsou i Alemania.
A palabra tambe ku for di Kòrsou lo por bula pa 3 suidat di Alemania. Esaki ta trese posibilidat pa kompanianan di Kòrsou bula e rutanan aki. Alabes a palabra tokante akuerdo pa ‘Codeshare’, ku ta hasi koperashon entre aerolinianan pa kompartí buelonan posibel.
E akuerdo preliminar ku a keda firma dia 20 di sèptèmber 2018 ta keda introdusí inmediatamente miéntras ku ta kana e kaminda pa formalisá e akuerdo. Esaki lo ta un empuhe grandi pa kresementu di e sektor di turismo for di Kòrsou pa e merkado europeo. Condor lo kuminsá su buelonan den novèmber i Eurowings ta antisipá di kuminsá den yüni 2019 ku buelonan regular entre Kòrsou i Alemania.


text:
Willemstad - Djabièrnè 15 di sèptèmber 2017, alrededor di 16.45 or, Sentral di Polis a dirigí un unidat polisial na un kas na Ser’i Kandela pa un kaso di maltrato.
Na e sitio polis a topa ku un hòmber ku un kòrtá basta profundo na su pia robes ku tabata sangra bastante. For di un investigashon preliminar ku polis a realisá na e sitio a resultá ku un pareha tabatin pleitu ku otro. E hòmber durante di e pleitu a dal e dama i esaki na su turno a manda e hòmber ku un kuchú ku e resultado ariba menshoná.
Na e sitio polis e detené e dama sospechoso S.M.S. nasé na Santo Domingo di 33 aña di edat, pa maltrato ku arma. E víktima a keda transportá ku ambulans pa SEHOS pa tratamentu.
A presentá e sospechoso dilanti di un Fiskal Ouksiliar


text:
Pa e ocho otro atletanan den e competencia aki nan lo debuta den un prome competencia grandi internacional manera UANA y alabes ta fungi como un bon preparacion e proximo Carifta Games. Esnan cu lo competi den e categoria 11-12 anja lo ta Braynsly Dirksz, Gavin Kock, Jaydon Croes, Ronald Fun, Giancarla Larez y Michaline de Cuba. Den e categoria 13-14 anja lo competi Gabriela Gordon mientras Nathan Croes lo competi den 15-17 anja. Como coach nos lo tin Ismael Santiesteban y miembronan di e delegacion Daniel Jacobs Sr, Gislaine Croes y Marion Kan.
Remarcabel ta cu e atletanan cu competi na e UANA Cup 2018 lo tin e posibilidad di clasifica pa weganan importante den nos region y continente manera e Weganan Centro Americano y del Caribe 2018 di Barranquilla, Colombia, Weganan Odesur 2018 na Cochabamba, Bolivia, Weganan Olimpico Hubenil 2018 na Buenso Aires, Argentina y e Weganan Panamericano 2019 di Lima, Peru.
Un danki sigur na Lotto, e Loteria di Aruba pa medio di Stichting Sportsubsidie Aruba cu a subsidia e atletanan Elisabeth Timmer, Brandon Cheong y Daniel Jacobs pa e UANA CUP 2018 na Coral Springs, Florida, Merca.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.


text:
Huidige artikelen
donderdag 17 september 2015 - Diabierna awor e orario di servicio na publico lo ta diferente
ORANJESTAD – Departamento di Impuesto ta participa cu su orario di servicio na publico di e seccion 'Servicio pa Cliente' lo ta diferente diabierna awor, dia 18 di september. Esaki en conexion cu un reunion pa e empleadonan. Aki ta sigui un skema di e orario di servicio.
Dialuna, dia 21 di september, Departamento di Impuesto lo continua cu su servicionan segun e orarionan di custumber.
Departamento di Impuesto ta pidi su clientenan pa tuma nota di e orarionan menciona pa evita cualkier inconveniencia.
Gerencia di Departamento di Impuesto
17 di september 2015


text:
Huidige artikelen
maandag 16 november 2015 - Departamento di Impuesto lo ta cera diaranson mainta
ORANJESTAD – Departamento di Impuesto ta informa cu diaranson awor, 18 di november, su oficina principal na Camacuri y su seccionnan di caha/informacion situa na oficina di gobierno na San Nicolas, Savaneta, Santa Cruz y Paradera, lo ta cera parti mainta. Esaki en conexion cu entiero di un miembro di personal.
Parti atardi, for di 1:00, lo habri bek pa publico segun e orario normal.
Departamento di Impuesto ta pidi comprension y cooperacion di su clientenan y disculpa pa cualkier inconveniencia.
Gerencia di Departamento di Impuesto
16 di november 2015


text:
Indio Stewart Lottery San Nicolas a bende e numbernan di suerte cu a hasi cu Leslie J. a gana 11.400 florin. E la gana cu Pick 4 y Last 3 hungando Big 4 Merdia. Leslie ta un fiel hungado di e wega Big 4.
E numbernan cu e la cumpra tawata 0298 Pick 4 y 298 Last 3. Asina aki, riba 2 di mei, e la gana Afl. 11.400,- cu Big 4 su sorteo di merdia. E premio a wordo buska, pa su majan, na oficina di Lotto, na Paardenbaaistraat 10. Lotto ta felicita e ganado cu su bunita premio!
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e weganan di Raspa y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
LONDON/WASHINGTON D.C.- Abogadonan di Merca y Gran Britania a cuminsa cu accionnan legal contra di Facebook, Cambridge Analytica y e companianan SCL Group Limited y Global Science Research Limited (GSR). Nan ta wordo acusa di a uza datonan personal di mas di 71 miyon persona den e dos paisnan aki, solamente.
Segun e demanda presenta, e companianan demanda a uza informacion priva di usuarionan di e red social pa genera “campaña di propaganda politico na Merca y Reino Uni.
Aleksander Kogan, neurocientifico di e Universidad di Cambridge, y director di GSR, a crea un test di personalidad (This is your digital life), cu , pa e wordo completa, tabata rekeri di un cuminsa un sesion di e usario di Facebook, algo cu hopi di e aplicacionnan ta solicita.
Cerca di 270 mil usuario a instala e aplicacion, pero, door di e forma con e aplicacion a wordo traha, Kogan a obtene e informacion di 87 miyon profile di e red social.
E datonan obteni tabata inclui nombernan, numbernan di telefon, email y interesnan politico y religioso. Aunke cu Kogan tabata tin permiso pa obtene e informacion pa finnan politico y comercial. Esey ta e punto mas importante den henter e asunto aki.
Segun e demanda ta specifica, ta haci uzo di datonan personal pa logra e obhetivo principal di Cambridge Analytica: elabora perfilnan psicologico di votantenan pa afecta resultado electoral na Merca y Gran Britania.
Den e sentido aki, Facebook ta wordo acusa di no a actua na un manera responsabel pa proteha e datonan di un miyon di usuario na Gran Britania y 70.6 miyon usuario na Merca. E informacion lo a wordo uza den e referendum riba si Gran Britania lo mester keda den Union Europeo y despues na Merca, durante e campaña presidencial na 2016.
Segun Facebook a bisa den un comunicado, mayoria di e usuarionan afecta pa e incidente ta na Merca (mas di 70 miyon usuario), na Reino Uni (1.1 miyon usuario), Canada (600 mil usuario), India (550 miyon usuario) y Australia (310 mil usuario).
Di otro banda tambe, e red social a habilita un tool diamars pa usuarionan por verifica si nan a wordo afecta pa e incidente. Pa haci esaki click aki:


text: Diasabra algo pasa di 1’or di merdia, patruya di trafico ta wordo manda na Seroe Blanco, e bocht di Seroe Patrishi bay zuid, pazuid di e dam, pa un auto cu a kibra un palo di lus y e chauffeur lo a bay for di e sitio. Na yegada nan ta bin topa enberdad cu un Hyundai Getz berde cu basta daƱo materiaal y un palo di lus benta abou, aparentemente e chauffeur lo a perde control den e bocht y a dal contra e palo di lus. Un rato despues cu polis a yega na e sitio, e supuesto chauffeur di e Getz a yega bek na e sitio, pa duna su declaracion. Elmar a wordo poni na altura pa bin remplaza e palo di lus cu a kibra y tabata benta riba tereno di un cas.


text:
Departamento di Impuesto, pa varios luna caba ta colabora cu tur e banconan na Aruba, pa mehora e sistema di e clientenan via e sistema online.
Segun directora di Departamento di Impuesto, Sra. mr. Luenne Gomez-Pieters, semper e clientenan por haci uzo di online payments. Solamente e parti cu e cliente tabata mira tabata un caminda cu nan por a yega nan descripcion di pago y tambe e suma cu nan ta paga, sin cu lo por a duna otro informacionnan adicional tocante di e pago. Esaki a bin ta remarca na tur cinco banco na Aruba, caminda cu pa Departamento di Impuesto cu tin cu ‘verwerk’ e pagonan, , lo duna un alivio tremendo pa asina ey por duna un miho servicio tambe na e clientenan cu ta paga.
Departamento di Impuesto a sinta na mesa y despues a yega na diferente gruponan di trabao y a bin delinea conhuntamente cu Aruba Bank, kico ta bira e rekisitonan y con lo kier mira esaki den futuro. Awe a lansa e ‘online payment system’ caminda cu e clientenan lo haya un ‘dropdown’ di tur e impuestonan cu lo por paga via e sistema online di banco, lo por pone un persoonsnummer, un betalingskenmerk. Naturalmente e suma cu ta wordo paga, caminda cu un tiki mas specifico e cliente por haci un transferencia di pago via e sistema online.
Mas aleu, Sra. mr. Luenne Gomes- Pieters, directora di Departamento di Impuesto a bisa di ta contento cu e logro aki. Esaki tambe ta algo cu nan a bin ta reconoce door cu clientenan a duna feedback na cuminsamento di aña. Por corda cu tabata tin e deadline di pago pa impuesto di vehiculo di motor, caminda cu a sosode cu tabata tin rijnan basta largo di hende cu a paga online y despues a dura hopi largo pa nan por a haya nan sticker. Debidamente sistemanan cu no tabata comunica cu otro of procesonan cu no tabata delinea di e manera cu por a duna un servicio hopi mas lihe. A tuma e critica aki na serio y a bay di biaha man na obra pa por a duna un miho servicio na e clientenan. Esaki ta e prome banco cu a keda cla. Ta sumamente contento cu e colaboracion di e dos ekiponan, di parti di departamento di impuesto y tambe di Aruba Bank. Ta trabaonan duro cu tin tras di lomba, pero sigur lo beneficia e clientenan cu ta haci pago di impuesto via e portal online y despues den futuro caminda cu por reduci e rijnan y reduci tambe e tempo di espera pa nan por haya nan sticker of nan comprobante di pago.
E terminologia, esaki a keda mescos. Ta keda uza e mesun terminologia cu e cliente ta custuma cun’e. Ora cu un persona drenta den e sistema, e ta mira DIMP, y e impuesto cu e cliente kier paga. Loke DIMP kier stimula, ta e pagamento online. Pero cliente no ta obliga di haci su pago online. Tin grupo di cliente, ta custuma di paga cash, pero tambe tin un cliente cu ta busca e manera mas facil pa paga nan impuesto. DIMP kier duna un experiencia di cliente, na e nivel di cu e cliente ta verwacht. E idea ta pa traha cu tur e otro banconan tambe.
Darryl Farro, Business Information Manager, na Departamento di Impuesto a splica ariba e proceso cu lo cana. Unabes cu paga p.e. Motorrijtuigbelasting, tin algun area specifico cu lo mester yena. P.e. yena e Persoonsnummer, Periodo, y tambe yena full e Nrplaat. Tur e areanan ta rekeri. Esaki mester wordo yena y ta zorg pa no tin eror ora DIMP ta ricibi’e. Lo no bay tin eror ora di ricibi e bankstatement. Si tin eror, e ta duna ‘eror’. Mientras cu ideal lo tabata cu e sistema ta opera den real time, esta manera cu bo transferi e placa e ta yega riba e cuenta di departamento di impuesto, e ta un adelanto grandi. Mester tene na cuenta si, cu unabes cu un persona uza e servicio, e ta dura un pa dos dia di tempo pa e departamento por registra e pago, y ta dura algun dia mas prome cu e persona por ricibi su comprobante di pago, y of p.e. sticker di number di auto den e caso specifico ey.
Departamento di Impuesto a lansa un ‘online payment system’
Departamento di Impuesto, pa varios luna caba ta colabora cu tur e banconan na Aruba, pa mehora e sistema di e clientenan via e sistema online.


text:
Recientemente Aruba Tourism Authority (A.T.A.) a publica resultadonan di Juni y cu esey resultadonan pa prome mita di 2018. Aki a refleha cu durante e prome mita di 2018, cantidad di bishitantenan a subi cu 2.6%, y cantidad di placa cu ta wordo registra pa AHATA como rendimento pa camber (RevPar) a subi cu 12.4%. A wordo constata cu 50% di e inventario hotelero caribense afecta pa horcannan den 2017, awor ta disponibel atrobe den mercado turistico di Caribe. No obstante di esaki proyeccionnan ta indicando cu restante di 2018 lo ta uno cu resultadonan positivo, danki na entre otro e inversionnan continuo y maneho proactivo di A.T.A.
Aruba ta proyecta di sigui crece no obstante retonan den Caribe
Midimento di calidad di bishitante ta un indicador y no ta e unico cu ta wordo aplica of midi. Ta premira continuacion di resultadonan turistico positivo pa 2018 cu un crecemento den cantidad di bishitante ‘stay-over’ pa Aruba. Tambe ta proyecta un temporada halto cu lo ta fuerte, despues di un bon temporada halto pa 2018. E aumento den cantidad lo bay man den man cu crecemento den entrada pa pais Aruba pa 2018. Esaki a crece cu 6.5% na 2018 (Tourism Receipts registra pa Banco Central Aruba). Mas cu claro factornan por cambia, incluyendo aspectonan den linea cu temporada di horcan 2018. Aparte di e incremento di cantidad di bishitante, A.T.A. a constata un crecemento positivo den calidad di bishitante ricibi y por a nota cu e calidad a subi mas fuerte cu e cantidad di turista, conforme e vision y maneho stipula. Pero esaki ta algo cu mester keda mantene y monitoria mirando cu otro paisnan den Caribe ta sigui introduci productonan nobo y na prijsnan atractivo. Esaki ta nifica cu e reto ta sigui y ta urgi pa keda inverti den Aruba su producto hotelero y turistico.
A.T.A. ta proyecta di cera 2018 cu un crecemento di 5.4% for di Norte America, unda Merca lo crece cu 5.5% y Canada cu 3.3%. Esaki man den man tambe cu proyeccionnan riba area di aviacion cual lo sigui incrementa for di e mercado Mericano durante restante di e aña. Conforme locual a registra y raporta durante e Conferencia Anual di Aruba pa e Mercado Norte Americano ATCA efectua na Mei, ta spera cu resultodanan fuerte di Merca – cual a subi cu 7.9% te cu Juni 2018 – lo sigui contribui grandemente na resultadonan turistico pa Aruba pa 2018. Te cu prome mita di e aña aki, Merca a representa 71% di bishitantenan total y pues e peso di e mercado ta uno sumamente importante y su comportacion ta refleha kico por spera e restante di e aña aki. Socionan a confirma cu mester enfoka tambe riba lansa extra incentivo pa sigura bishita di mas grupo MICE (Meetings, Incentives, Conferencing, Exhibitions) pa Aruba na 2020. ATA lo ta lansando esaki entrante augustus, y tambe lo mester enfoka riba sigui stimula esnan cu kier un vacantie pa book cu ainda mas adelanto pa Aruba. Te cu awor, A.T.A. ta proyecta di cera 2018 cu un crecemento for di Latino America excluyendo Venezuela y cu un desaroyo stabil for di Europa, unda cu lo compensa bahada di Inglatera cu crecemento di otro mercadonan. Esaki ta bay man den man tambe cu proyeccionnan riba area di aviacion pa restante di e aña aki y prome periodo di 2019.
50% di inventario di camber hotelero asota pa horcannan ta bek
A.T.A. continuamente ta organiza sesionnan strategico pa mantene e agilidad y rapides necesario pa keda altanto di desaroyonan di ultimo momento den industria turistico. Durante reunionnan recien organisa por medio di A.T.A. (North America Marketing Retreat) na Merca riba 25 y 26 di juni, como tambe e ‘LATAM 2019 Plan’ organisa na Aruba riba 13 di juli, a papia di 2018 y seguramente di 2019. Tur reunion a conta cu un presencia amplio di socionan turistico. Aki a elabora tambe riba e hecho cu 50% di e inventario hotelero di e islanan afecta pa e diferente horcannan na 2017 den Caribe ta bek, y cu otro destinacionnan caribense ta sigui traha pa esnan pendiente pronto ta ‘back on board’. Ta wordo premira cu 80% lo ta ‘back on board’ pa mediante di 2019. E reto pa Aruba lo ta pa sigui capitalisa di e oportunidadnan cu e ultimo punto aki ta brinda. Pero tambe pa sigui sigura negoshi mey mey di productonan hotelero nobo cu lo sigui añadi na e base di Caribe y na prijsnan competetivo permitiendo nan pa sigura e negoshi. Esaki ta rekeri entre otro empuhe adicional y kisas estimulo/incentivo adicional, haciendo e atractivo pa hotelnan sigui inverti den nan producto existente den e region competitivo di mar Caribe.
Inversion continuo ta esencial
Pa medio di estudionan continuo A.T.A. ta enfoca tambe riba Aruba su producto fisico y riba nos capital humano y actualmente ta finalisando estudionan di ‘Carrying Capacity’ y di ‘Niche Roadmap’. A.T.A. a inclui tambe un seccion den su rapport cu estadisica di Juni / promer mitar di anja, cu resultadonan di 2000 encuesta haci bou di nos comunidad na luna di maart 2018. E ‘Resident Sentiment Survey’ ta delinea kico nos hobennan y adultonan ta pensa di nos desaroyo turistico, y kico kier mira diferente riba area economico, cultural y di infrastructura. E estudionan aki, hunto cu e plan di desaroyo di producto turistico ‘Cu mira pa Futuro’ cual a lansa anja pasa, ta clave pa desaroyo di nos isla riba nivel turistico. Inversionnan y maneho mester tene cuenta cu e bishitante y na mes momento cu henter nos comunidad. Inversionnan cu alaves ta importante pa mantene e posicion competitivo di Aruba su turismo.


text:
Gobièrnu di Kòrsou gradesí ku bishita di barkunan di
Velas Latinoamérica 2018
Geplaatst op 18 Yüli 2018 dor di Ministerio di Asuntunan General i Promé Minister
Willemstad – Ku bela yen e ocho barkunan ku tabata mará tres dia na Punda i Otrobanda a bandoná Kòrsou. Ora e barkunan a nabegá pasa na kosta di Kòrsou ministernan di gabinete Rhuggenaath a bai na Marichi pa despedí di nan i yama e tripulantenan ayó. Demonstrando asin’ei nan apresio pa e evento di Velas Latinoamérica 2018 den kua Kòrsou a partisipá e aña’kí pa promé biaha.


text:
Huidige artikelen
woensdag 27 juni 2018 - Dia 2 di juli proximo ta ultimo dia pa paga e impuesto di vehiculo di motor di e di dos mita di aña 2018
Ta recomendabel pa haci e pago na tempo pa evita cobransa adicional
ORANJESTAD – Departamento di Impuesto ta recorda tur doño di vehiculo di motor cu dia 2 di juli proximo ta ultimo dia pa paga e impuesto di vehiculo di motor di e di dos mita di aña 2018. Entrante 3 di juli 2018 tur automobilista cu ta uzando e careteranan publico mester tin e belasting di aña 2018 completamente paga. Esaki ta nifica tambe cu tur vehiculo mester tin e sticker roos pega riba e windshield.
Departamento di Impuesto ta conseha su clientenan pa haci e pago di belasting na tempo y no warda te na ultimo, mirando cu ta premira cu den e siguiente dianan lo bay bira druk.
Por haci e pago na oficina sea na Camacuri of den districto. Ta recomendabel pa haci e pago di impuesto di vehiculo di motor via ‘Online Banking’ pa mas comfortabilidad. E sistemanan digital di e banconan ta facil y sigur. Despues di 5 dia di trabou por pasa busca e sticker na nos oficina na Camacuri.
Departamento di Impuesto lo cuminsa prepara pa saca e cobransanan adicional di impuesto di vehiculo di motor di aña 2018 pa esnan cu no a cumpli cu e pago stipula den ley. Si un cliente no haci e pago of haci e pago despues di dia 2 di juli, e lo por bay haya un cobransa adicional inclui boet. E cobransa adicional lo bay costa e cliente mucho mas di loke e lo mester a paga na belasting.
Pesey ta recomendabel pa no pospone e pago, no laga e debe keda acumula, pa asina evita di paga di mas.
Gerencia di Departamento di Impuesto
27 di juni 2018


text:
Komishonnan
Komishonnan Fiho (òf Permanente). Parlamento por instalá un komishon fiho pa kada un Ministerio di Gobièrnu. Banda di esakinan tin un Komishon pa Asuntunan Doméstiko, un Komishon pa Asuntunan di Reino i Relashonnan Interparlamentario i un Komishon di Prosedimentu di Parlamento. E komishonnan fiho ta hasi tur trabou preparatorio i ta raportá/duna konseho na Komishon Sentral di Parlamento;
Komishonnan temporal. Parlamento por instalá un komishon temporal pa un tópiko spesífiko, mará na un periodo determiná aselantá;
Komishon Sentral ku normalmente ta habrí pa públiko. Parlamento por disidí na tene esaki ku porta será. Komishon Sentral na su turno ta hasi trabounan preparatorio pa asina konsehá i raportá direktamente na Reunion Públiko di Parlamento. Un trabou hopi importante di Komishon Sentral ta esun di publiká relato di proyektonan di Lei p’asina e Lei por pasa pa tratamentu den Reunion Públiko. Den kaso di un proyekto di Lei, Komishon Sentral ta publiká un relato pa medio di Gobernadó dirigí na Gobièrnu di Kòrsou. Komishon Sentral tambe por tuma desishonnan riba entre otro riba biahenan di trabou;
Reunion Públiko (òf Plenario) ku ta habrí pa públiko. Den e reunionnan aki ta tumá desishon, por ehèmpel aprobá Leinan pa Pais i tambe trata otro konseho i relatonan di Komishon Sentral.


text:
Recientemente naturalesa tabata tin un efecto devastador riba islanan di Caribe. Ta clave pa un grupo grandi di accionistanan colabora pa asina haya un solucion pa por construi mas fuerte pa futuro di e islanan pa asina evita cu historia ta keda ripiti.
Despues di e destruccion di orcan Irma y Maria, St. Maarten y otro islanan sercano a cuminsa reconstrui nan sociedad, economia, y institucionnan; cualkier ayudo ta bon bini. Pa e motibo aki, Aruba Centre of Excellence for Small Island Developing States (SIDS) – United Nations Development Programme (UNDP) initiative situa na Aruba – y EY Dutch Caribbean ta organisando “Build Back Better Week SXM”. E siman exclusivo independiente aki “BBB Week” tin como meta pa logra ideanan y coneccionnan pa un futuro fuerte pa St. Maarten.
E siman ta consisti di un “Do-Tank”, un evento pa desaroya accion caminda esnan den turismo sostenibel, empresarionan y esnan den energia nobo por participa pa asina crea un futuro mas fuerte pa St. Maarten y otro islanan cu tambe a wordo afecta door di desaster natural. E evento aki lo tuma luga for di 16 di maart te cu 18 di maart, 2018.
Aparte di esaki, Dutch Caribbean Chambers of Commerce (DCCC) y Present Your Startup Caribbean ta organisando un evento “Do-Trade” na St. Maarten durante di “BBB Week” cual lo ta un “Trade mission” cu ta consisti di, training, “matchmaking” y un sesion di networking. E evento aki tambe lo ta un “kick off” cu coperacion entre e paisnan di reino.
E “Do-Trade” lo tuma luga 19 di maart, 2018.
DCCC ta encurasha tur companianan cu ta interesa pa tuma parti na e mision aki caminda ‘Present Your Startup Caribbean’ lo uni cu inversionistanan y startups di Hulanda E ta realmente den e contexto di ‘papia menos y actua mas’ cu nos ta organisando e “Do-Tank”, asina Arno Boersma, Manager di the Aruba Center of Excellence ta splica. “ Cu hopi diversidad di participante, mi ta sigur cu nos lo mira hopi idea cu lo bai ta posibel pa implementa, y nos ta cla pa comparti nan cu otro SIDS rond mundo”. Bryan Irausquin, Office Managing Partner di EY Dutch Caribbean, ta agrega: “construyendo un miho futuro pa hendenan na St. Maarten ta cuminsa cu preguntanan cu ta hiba nos na un miho contesta”; esaki ta exactamente locual nos intencion ta pa hasi cu mentenan creativo durante e “Do-Tank”. Mas ainda, nos ta yamando e evento aki “Do-Tank” como prueba di nos compromiso pa cu St. Maarten y cu contestanan cu lo conduci nos na accionnan y resultadonan cu lo boost e sostenibilidad pa desaroyo di St. Maarten”.
“Nos na Dutch Caribbean Chamber of Commerce (DCCC) ta hopi contento cu e oportunidad aki. Esaki lo ta un bon plataforma, no solamente pa yuda St.Maarten su economia y su sector priva pa para riba nan pia mas lihe posibel, pero tambe lo aumenta e laso entre economia di paisnan den reino” Segun Billy Jonckheer presidente di DCCC.
Tur cu ta interesa den e topiconan menciona ta keda invita pa tuma parti cu nos y contribui na e BBB Week.
Build Back Better Week SXM, cu combinacion di Do-Tank y Do-Trade ta priminti di haci gran contribucion na un futuro fuerte pa St. Maarten. No duda, uni na nos!
Pa mas informacion, tuma contacto cu:
– Aruba Centre of Excellence for SIDS – Aruba (Arno Boersma; [email protected])
– EY Dutch Caribbean – Curacao (Axel de Vries; +5999 430 5000)
– Dutch Caribbean Chambers of Commerce (Kirsten Römer; +5999 461 1451)
– Present Your Startup Caribbean (Valerie Vallenduuk; +31 4673 0993)
– Camara di Comercio y Industria Aruba (Business Information & Support; +297 582 1566)
Pa detayenan tocante BBB SXM Week por subi e website www.BuildBackBetterSXM.com
Bo por sigui nos riba Facebook: fb.me/BuildBackBetterSXM


text:
Compania aviacion GENAIR a organisa tremendo campionato cu a caba siguir un ganado pero varios hende celebra hunto.
Tabata diamars y diarazon na Eagle Tennis Club unda compania mas grandi handle avion na airport a organisa un soccer game unda compania mes den varios departamento interno hunto a haya bishita tambe varios departamento otro instituto tambe participando cu ta traha na airport unda esaki a bai tremendo ambiente di DJ tambe MC cu por a papia manera ta na tv bo ta wak e wega y un publico basta grandi a bin apoya wega nan tambe tremendo Refree cu tabata riba tur hungada y siguir varios caarhi geel y hasta cora tabata cai durante wega unda tambe cada team mester a escohe un nomber un pais asina representa unda cabayero tabata Italia, Argentina, Brazil, Portugal, Mexico, Belgica y damas Alemania y Francia unda den damas Francia a sa coy campion mientras cabayero 4 luga a keda Brazil, 3 luga a keda belgica , 2 luga a keda Mexico unda a haya premio miho uniforma y na 1 luga a keda Portugal unda esaki nan ta trahador Immigration unda mucha nan a caba nan wega sin laga ningun goal drenta nan. pabien organisador genair tremendo torneo.


text: Relaciona cu e diferente actividadnan den cuadro di celebracion di nos Dia Nacional, Aruparking ta informa cu diabierna 17 di maart no lo cobra pa parkeo. Por fabor tene na cuenta cu esaki ta conta solamente pa e vaknan blanco. No por parkeer den vaknan geel, pega na un skina, riba acera y unda no tin vak pinta. Tene cuenta cu esaki pasobra e control lo continua normal te cu 7or di anochi. Diasabra 18 di maart Aruparking ta cera y parkeo lo ta gratis henter dia. Feliz Dia di Himno y Bandera Due to the different activities in connection […]


text: Diaranson anochi ambulance, polis a keda manda cu urgencia pa Savaneta pariba di ex brisas del mar unda lo tin un turista a hoga den e lama. Paramedico a yega di biaha pa cuminsa cu reanimacion pero mucho no por a haci mas unda e turista lo a guli basta awa y fayece na e sitio. Ta trata di un turista di 87 aña, Hulandes Europeo a notifica recherche cu a presenta na e sitio, departamento tecnico y dokter pa constata morto. Personal di slachtofferhulp tambe a yega na e sitio pa papia cu e famianan.


text:
Yudando nan cumpli cu e meta di educa hobennan util y responsabel pa nos comunidad
ORANJESTAD, Aruba – 19 di juli 2018: Scouting Aruba a ricibi e grato noticia algun siman patras cu nan ta e siguiente beneficiario di e programa “Superfood Cares di Superfood Plaza”. E programa ta encera cu durante un luna di tempo desde 9 di juli te cu 8 di augustus, clientenan cu shop na Superfood tin oportunidad pa contribui na e organisacion y gana premionan fantastico cortesia di Superfood Plaza. Tur persona cu contribui segun rekisitonan di e programa por participa pa gana e premionan cu Superfood ta ofrece. Pa mas informacion y pa contribui den e programa aki clientenan por puntra e cahera na momento di paga pa compras haci.
Scouting Aruba ta motiva clientenan di Superfood y comunidad completo pa haci nan compras na Superfood y asina contribui na e organisacion di Scout di Aruba.
Scouting ta un movecion cu ta existi pa mas cu 88 aña caba na Aruba. Meta principal di Scouting ta pa educa y forma hobennan util y responsabel den comunidad. Pa por sigui cumpli cu e meta aki pa hopi aña mas, ta necesario pa por conta cu e sosten di comunidad.
E movecion scout ta existi desde aña 1907, funda door di Lord Robert S. Baden Powell. Aki na Aruba a funda Scouting Aruba dia 23 di april 2000, uniendo 4 diferente organisacion scout den un. Scouting Aruba tin 13 grupo scout den diferente districtonan rond di full Aruba. Pa mas informacion tocante Scouting por tuma contacto cu nos via nos facebook page: http://www.facebook.com/ScoutingAruba.


text:
ORANJESTAD – Un total di cinco miembro di e Universidad di Mizzouri su team di natacion lo ta rumbo pa e NCAA Division I Men’s Swimming/Diving Championship. E landador di Aruba Mikel Schreuders a ricibi su invitacion pa representa su school di dianan di 22-25 Maart proximo na Indianapolis, Indiana.
Schreuders ta logra su di dos invitacion den dos temporada como freshman, lo e landa e 200m freestyle, 50m y 100m free. Ultimo biaha Schreuders a ricibi dos All-American Honorable Mention riba e ekipo di relay di Mizzouri como freshman na 2016.
Nos di Sports Zone Aruba ta desea Mikel Schreuders tur clase di exito na e NCAA Championship.
Pa mas informacion deportivo sigui nos ariba nos rednan social, Sports Zone Aruba ariba Facebook, Instagram y Youtube.


text:
MARYLAND – Un logro grandisimo ta loke e atleta di e deporte di bowling Thashaina Seraus a logra na Merca. Diaranzon 20...
ORANJESTAD – Team Canada a caba di yega Aruba pa competi dianan 26,27,28,29 y 30 di April den e First Aruban International...
MEXICO – Kamilah Dammers a bolbe logra un tremendo resultado ganando medaya di brons representando Aruba na e torneo Campeon de Campeones...
ORANJESTAD – Na 2009 e tawata den nos prome edicion di e Sports Zone Aruba magazine, awo mas di 10 anja den e...
BOSTON – Un momento basta tenso, ora cu ayeranochi Xander Bogaerts ta ricibi un deadball contra di e ekipo di Houston Astros....
ORANJESTAD – Dianan 26,27,28,29 y 30 di April na veldnan na Pos Chiquito lo ta bai tin weganan internacional di Softball femenino....
ORANJESTAD – RFC Aruba conhuntamente cu Sports Zone Aruba ta hiba abo ring side pa e Main event di Redemption Fighting Championship....
LAS VEGAS – UFC ayera a tuma e desicion di saca Conor McGregor di e superfight di UFC 200 cu mester tuma...
SANTA CRUZ – Surpise Bombers ta conoce su promer victoria di campeonato ganando di San Nicolaas Unforgettable 12-0. Patrick Tula van Heiningen a...
ORANJESTAD – Durante e fin di siman di 7 pa 10 di april 2016 a tuma lugar ‘Weganan Interinsular’ na Aruba den competencia...
Spartacus MMA Amateur 2018
Minister Besaril a bishita hoben Arubiano Ethan Tromp na FC Twente
Campeonato Femenino Major Sudamericana na Aruba
Un sonjo a bira realidad pa Denzel Dumfries
Xander Bogaerts y Red Sox rumbo ALCS
Chiara Petrocchi y Monica Pimentel rumbo Las Vegas
Randolph Oduber ta join Aguilas del Zulia
Rebecca y Christiaan Jansen cu tremendo actuacion
Hemradj Mulai Ganador na Pittsburgh, USA
Eugene Kingsale a duna clinica na Japon
JLWS: Walkoff BJ Rincones Aruba ta gana Mexico 3-2
Denzel Dumfries cu un debut soña
Apertura di e Junior League World Series, Taylor Michigan
Joshua y Silviene cu Medaya di Brons na Bermuda
RBC ta sigui sostene Aruba Little League pa 2018
Aruba Basketball Bond ta anuncia schedule di Playoff
Showcase Navegantes del Magallanes Aruba July 20 y 21


text:
Oranjestad - Tianny ta perdi desde 20 diaugustus, si bo sa algu porfabor yama polis.
Segun Minister Dowers Y AVP No Tin Problema Di Criminalidad Y Ta "Hende Ta Exagera Na Aruba!"
ORANJESTAD - Parlamento a trata un ley relaciona cu KIA diahuebs ultimo y den e reunion aki Minister Arthur Dowers di Husticia a bagatalisa e problema di criminalidad na Aruba.
3 sospechoso di investigashon DRUM trasladá pa prizòn (kas di detenshon) Aruba
Oranjestad - E siman ku a pasa e 6 hòmbernan ku a detené riba respektivamente29 i 30 di ougùstùs ku sospecho di ta enbolbí den e atrako armá kaminda un polis a fayesé, a aparesé dilanti di hues komisario.
Cu arma di candela den man atracadornan a asalta personal di Parke Arikok
Oranjestad – Diabierna atardi e ultimo personal di Parke Arikok encarga pa cera e lugar y cu e benta di dia a wordo sorprendi pa dos homber arma cu arma di candela na momento cu e tabata yega su auto.
Cien paki di droga den embarcacion di Punto Fijo pa Aruba.
ORANJESTAD - Funcionarionan di seguridad a incauta mas di 100 kilo di cocaina den e lugar di Frepaka, den e ciudad di Punto Fijo, na Estado Falcon.
Caso di atraco na Palm Beach tin turistanan hopi preocupa
Oranjestad - E recien caso di atraco arma cu a socede riba beach dilanti Ritz-Carlton na Palm Beach, a bin ta creando un ola di reaccion di turistanan cu a haya sa di esaki via di Internet.
Polis ta hasi entrada hudicial na cas di Kilate un biaha mas na Seroe Janchi
ORANJESTAD - Ayera anochi durante un entrada hudicial polisnan a logra pone man riba Killate Diaz despues di varios intento cu no a critsaliza pero cu tur prueba den man ayera si a logra.


text:
Orashon djadumingu 22 di yüli 2018
‘E apòstelnan a regresá serka Hesus i a kont’É tur loke nan a hasi i loke nan a siña e hendenan. Komo tabatin hopi hende ta kana bai bini, Hesus ku su disipelnan ni sikiera a haña chèns pa kome. P’esei Hesus a bisa e disipelnan: ‘Ban un lugá solitario kaminda nos so por sosegá un poko.’ I nan so a sali ku boto pa un lugá solitario. Pero hopi hende a mira nan nabegá i a komprondé na unda nan tabata bai. For di tur siudat e hendenan a sali kore bai e lugá solitario i nan a yega promé ku Hesus ku su disipelnan mes. Ora Hesus a sali for di e boto, El a mira un multitut grandi i a haña duele di nan, pasobra nan tabata manera karné sin wardadó. El a kuminsá siña nan mashá hopi kos. ‘ Marko 6:30-34


text:
Meet & Greet Ku Anthony Clarinda pa yama danki na Pueblo di Kòrsou
Djaweps anochi durante di Punda Vibes, a tuma lugá un Meet & Greet ku Anthony Clarinda ku a sali Men Universe Model 2018 na Repúblika Dominikana.
Kaminda Minister di Ekonomia i Turismo sr. Steven Martina a bin felisit’é i dese’é tur kos bon pa ku su titulo. I tur presente por a pasa a saka potrèt ku Anthony.
Otro mas di nos hóbennan ku a sa di representá Kòrsou i resultá ganadó apsoluto.
Riba e fotonan por apresiá Minister Martina huntu ku Anthony Clarinda i su manager Quinton Martina di Quality International Male Models.


text:
Huidige artikelen
dinsdag 29 maart 2016 - Dia 31 di maart ta ultimo dia pa entrega e declaracion definitivo di winstbelasting 2014 y haci e pago corespondiente
Ta bon pa tene cuenta cu e fechanan final pa evita boet
ORANJESTAD – Departamento di Impuesto ta informa cu diahuebs awor, 31 di maart 2016 ta e ultimo dia pa entrega e declaracion definitivo di winstbelasting 2014.
Esaki ta conta pa e clientenan cu anteriormente a entrega e declaracion provisional y a haya e ora extra tempo pa prepara e declaracion definitivo di aña 2014.
Alabes Departamento di Impuesto ta recorda cu e pago di e belasting lo mester sosode conforme e declaracion definitivo y pareu cu e entregamento.
Departamento di Impuesto ta pidi su clientenan di winstbelasting pa tene cuenta cu e fecha y asina evita boet.
Gerencia di Departamento di Impuesto
29 di maart 2016


text:
Colegio EPI Unidad Hospitalidad y Turismo
Dia Mundial di Turismo
Colegio EPI unidad Hospitalidad & Turismo, como e scol cu ta prepara studiantenan pa ta lidernan den e industria di hospitalidad y turismo na Aruba, ta celebra awe 27 di september ‘World Tourism Day”. Dia Mundial di Turismo tin e aña aki como tema ‘linking cultures’, es decir e acercamento di cultura. Na Aruba esaki ta sigur un tema cu nos ta hopi conoci cune, mirando tanto hende di diferente nacionalidad cu ta biba riba nos isla y cu ta bishita nos isla tur aña.
Den conexion cu esaki EPI Hospitalidad & Turismo ta refleha ariba e dia aki cu pa mas di 25 aña ta ofrece studiantenan di Aruba e posibilidad pa sigui un estudio den e ramo hotelero na Aruba.
Historia – Aruba Hotel School
Ta na aña 1982 cu e scol a lanta pa prome biaha, popularmente yama Bushiri Hotel School. Durante añanan e scol a pasa door di diferente transcicion y a carga varios nomber. E tempo aki e scol a cuminsa cu un klas hopi chikito caminda cu studiantenan tabata cuminsa e estudio cu hopi pasion y tabata ansioso pa siña tur cos di e industria di hospitalidad y turismo.
Na aña 1997 Aruba Hotel School a bira parti di Colegio EPI como Unidad Hospitalidad & Turismo. Na aña 2002 e scol a wordo ubica na su edificio nobo ariba e awor campus di Colegio EPI. Na e localidad aki, e studiantenan pero tambe e docentenan mester a adapta na e scol nobo cu awor no ta cay bow di e capa di un hotel mas.
Diferencia entre antes cu awor
Durante e ultimo 29 aña hopi cos a cambia den e industria di hospitalidad y turismo. Caminda cu antes e klasnan tabata chikito y studiantenan tabata motiva automaticamente pa studia hoteleria, awendia e klasnan ta hopi mas grandi y e docentenan mester haci esfuerzo pa hisa motivacion di hopi studiante. Antes e studiantenan tabata escohe e profesion aki cu pasion y cu siguransa cu nan lo kier sigui un carera den e industria di hospitalidad y turismo na Aruba. Tambe antes nan tabata biba e ‘hospitalidad’ asina reconocibel den nos hendenan. Awendia, hopi studiante no tin e ‘hospitalidad’ ey asina automatico, y hopi ta escohe e estudio como un trampolin pa e siguiente estudio y no necesariamente como e comienzo di un carera den e industria di hospitalidad y turismo.
Tambe e lugar fisico ta un diferencia. Tempo di Aruba Hotel School e studiantenan tabata bay scol y ‘stage’ na e hotel di biaha y consecuentemente tabata biba den e esfera di hospitalidad constantemente. Na EPI Hospitalidad & Turismo esaki no ta e caso, pasobra e studiantenan ta principalmente na scol so, maske tin cu remarca cu nan lo haci pasantia na diferente hotelnan y organisacionan turistico durante nan estudio. E parti positivo di e scol ta si cu e ta un scol completamente nobo, cu un cushina amplio y moderno y un restaurant propio.
E graduado di antes hopi biaha tabata sigui traha di biaha y na un hotel of restaurant. Awendia mayoria studiante ta sigui studia afor y ta traha no solamente na hotel pero den diferente ramo turistico manera agencianan di viahe, aerolineanan y tambe agencianan turistico.
Por bisa cu Aruba Hotel School a sirbi e industria di e tempo ey, na e escala di e temporada caminda cu Aruba su industria turistico tabata hopi mas chikito y cu awor, cu EPI Hospitalidad & Turismo, un scol apart y mas grandi, ta sirbi e industria turistico grandi cu Aruba tin awor.
Maske cu awor mester haci un poco mas esfuerzo pa motiva e studiante, na final, cada graduado ta demostra di tin tur capacidad y abilidad pa ta futuro lidernan di industria mescos cu graduadonan anterior. Cu hopi orguyo e scol ta mira back ariba diferente graduadonan hopi conoci den nos comunidad y lidernan den e industria hotelero. Un di esnan mas conoci ta nos Minister di Turismo y Labor señor Otmar Oduber. Tambe varios di e graduadonan despues di a traha den e ramo turistico a dicidi di bin back scol, den e caso aki como docente, pa sigui siña y inspira e generacion nobo cu e pasion di hospitalidad y turismo.
EPI Hospitalidad & Turismo
EPI Hospitalidad & Turismo no a para keto cu tur desaroyo y ta sigui amplia su estudionan na locual e mercado ta pidi pe. Pa cu esaki e Unidad ta sigui traha estrecho cu diferente Colleges y universidadnan pa asegura cu tur graduado por sigui studia pa termina nan Bachelor’s Degree den 2 of 3 aña. Tambe ta traha continuamente ariba e curriculo di enseñanza pa por sigui ofrece estudionan na nivel.
Aparte di esaki, ta traha riba e parti di desaroyo personal di cada studiante. Por ehempel pa medio di cursonan di liderazgo ta empuha e studiante pa ta lider den su futuro y di sirbi como un bon ehempel den nos comunidad. Esaki ta algo cu sigur EPI Hospitalidad & Turismo ta tuma hopi bon na cuenta pa sigui entrega graduadonan capacita y motiva na e industria hotelero.
EPI Hospitalidad & Turismo ta refleha back den pasado caminda cu a cuminsa cu e programa di Hotel and Restaurant Management y cu te awe ta wordo ofreci na e unidad. Esaki ta refleha e nivel di apoyo y compromiso cu tin na e unidad y den e industria cu durante añanan a keda sostene tur proyecto di e unidad.
Pa finalisa gerencia, staff, docentenan y studiantenan di EPI Hospitalidad & Turismo ta desea tur profesional den e ramo di hospitalidad y turismo aki na Aruba un feliz dia di refleccion y observacion ariba e dia Mundial di Turismo


text:
Denunsia entregá kontra Davelaar pa “valsheid in geschriften” durante reunion di 4 yanüari 2017 – Diktadura a hasi su entrada den Parlamento
A sera boka di Parlamentarionan trapando nos Areglo di Estado i Reglamentu di Òrdu di Staten
E akontesimentunan durante di e promé reunion di parlamento siman pasa 4 di yanüari 2017, a demonstrá e espíritu ku kual ta atendé asuntunan di pueblo den Parlamento.
- Presidente di Parlamento ta ninga di duna palabra na parlamentarionan ku a pidi palabra na vários okashon.
- Ta tuma desishonnan sin ku tin un mayoria den sala di parlamento, ku komo konsekuensia ta tuma desishonnan ilegal kual ta kontra di artíkulo 56 di Areglo di Estado.
Athunto: denunsia entregá kontra H. Davelaar – https://www.scribd.com/document/336267151/Onderwerp-Aangifte-tegen-Humphrey-A-Davelaar
A base di ariba menshoná ta engañá gobernador i Konseho Supremo Elektoral ku parlamento a eksaminá e kredensialnan i ku e personanan konserní a keda atmití dor di Staten.
Parlamento ta e órgano di mas haltu di pais Kòrsou i tin ku funshoná konforme nos Areglo di Estado i e Reglamentu di Ordu di parlamento. Den e reunion aki, presidente di parlamento, señor Humprey Davelaar a trapa riba nos Areglo di Estado i Reglamentu di Ordu di Staten i a tuma lei den su man di un forma diktatorial.
E situashon aki ta rekerí un investigashon di Raad van Advies i si no bin un deklarashon di Raad van Advies, nos lo kana otro kamindanan pa logra demostrá ku desishonnan tuma durante di e reunion di Staten aki tabata ilegal.
A kita outoridat di parlamentarionan elegí demokrátikamente i a skohe pa diktadura i e kaminda di engaño.
Kòrsou ta un Pais ku un estado di derecho demokrátiko, demokrasia a wòrdu buta un banda……..
Ayó nos demokrasia!!
Kòrsou, 10 di yanüari 2017
Na nòmber di e 9 Parlamentarionan
Athunto: denunsia entregá kontra H. Davelaar – https://www.scribd.com/document/336267151/Onderwerp-Aangifte-tegen-Humphrey-A-Davelaar